CELEX: 52013PC0505
Language: da
Date: 2013-07-10
Title: Forslag til RÅDETS FORORDNING om fællesforetagendet Clean Sky 2

|
			
		
		
		52013PC0505
		
			Forslag til RÅDETS FORORDNING om fællesforetagendet Clean Sky 2 /* COM/2013/0505 final - 2013/0244 (NLE) */
			
				
		
		
			
			   	BEGRUNDELSE
1.           BAGGRUND FOR FORSLAGET
1.1.        Generel baggrund
I EU's 2020-strategi fastlægges EU's forpligtelse til at reducere alle
drivhusgasudledninger med 20 % i 2020. I hvidbogen på transportområdet "En
køreplan for et fælles europæisk transportområde – mod et konkurrencedygtigt og
ressourceeffektivt transportsystem" anerkendes det, at transport
står for en stor del af disse drivhusgasudledninger (~20 %), og det foreslås
således at mindske drivhusgasudledningerne fra transport med 60 % mellem 1990
og 2050. I 2020-strategien lægges der desuden op til "Innovation i
EU" – et initiativ, som skal tackle de samfundsmæssige udfordringer, som
vi står over for, og forslaget til Horisont 2020-programmet omfatter
udfordringen "Intelligent, grøn og integreret transport", idet der
blandt andet sigtes mod at sikre både ressourceeffektiv transport med respekt
for miljøet og globalt lederskab for EU's transportindustri. Endelig efterlyses
der i 2020-strategien også foranstaltninger vedrørende bæredygtig vækst, ligesom
den fremmer en mere ressourceeffektiv, grønnere og mere konkurrencedygtig
økonomi. Samtidig kræver den aktuelle økonomiske og finansielle krise, som EU
befinder sig i, radikale foranstaltninger, der skal sikre robust og bæredygtig
vækst.
Et af hovedmålene for Horisont 2020,
rammeprogrammet for forskning og innovation for perioden 2014-2020, er at
styrke europæisk industri gennem aktioner, der understøtter forskning og
innovation i en bred vifte af industrisektorer. Navnlig åbner det mulighed for
oprettelse af offentlig-private partnerskaber, som vil bidrage til at tackle
nogle af de største udfordringer, som EU står over for.
Med særlig henvisning til luftfartssektoren og
i erkendelse af dens stadig større udfordringer udarbejdede en gruppe på højt
plan vedrørende forskning i luftfart i 2011 "Flightpath 2050" – en ny
vision for EU's luftfartsektor – i tråd med målsætningerne for Europa 2020 og
hvidbogen om transport. I visionen opstilles ambitiøse mål om senest i 2050 at
mindske miljøpåvirkningen ved gennemførelse af en ny strategisk dagsorden for
forskning og innovation fra teknologiplatformen hos Det Rådgivende Udvalg for
Luftfartsforskning i Europa (ACARE), og der sigtes mod at understøtte og yde
vejledning i forbindelse med kommende aktioner i offentlige og private
støtteprogrammer sideløbende med en fælles EU-køreplan.
Clean Sky bidrager til dette EU-mål gennem
avanceret forskning og store demonstrationsprojekter på området for grøn
teknologi til lufttransport i tråd med den opstillede strategiske forskningsdagsorden
med inddragelse af alle offentlige og private interessenter og en tidshorisont,
der løber frem til 2050.
Dette nye forslag vedrører et
fællesforetagende på området for luftfart. Det efterfølger og bygger til dels
på de resultater, der er opnået ved det foregående fælles teknologiinitiativ
(FTI) Clean Sky på dette område, som blev oprettet i 2008 under det syvende
rammeprogram (FP7), og til dels har det til formål at udvikle nye teknologier
og forskningstiltag. Dette forslag er i tråd med Kommissionens meddelelse om
offentlig-private partnerskaber i Horisont 2020 som et effektivt redskab til
sikring af innovation og vækst i Europa.
1.2.        Begrundelser og målsætninger
for et fællesforetagende på området for luftfart
I dag er EU's luftfartssektor en af verdens
førende med hensyn til produktion, beskæftigelse og eksport, og den genererer
en årlig omsætning på over 100 mia. EUR og beskæftiger omkring
750 000 mennesker. Samtidig tegner lufttrafikken sig for omkring 7 % af alle
udledninger fra transportsektoren og ca. 2 % af de samlede globale CO2-emissioner.
Den ventede trafikvækst vil medføre en
betydelig forøgelse af udledningerne, hvis der ikke træffes foranstaltninger,
og det haster således med at mindske lufttransportens miljøpåvirkning kraftigt,
hvis EU skal nå målene i klima- og energipakken.
Trods dens nuværende førende rolle møder den
europæiske luftfartsindustri stadig hårdere offentligt støttet international
konkurrence fra traditionelle eller nye konkurrenter.
Sektorens fremtidige internationale
konkurrenceevne og dermed dens bidrag til at imødegå de samfundsmæssige
udfordringer med hensyn til tjenesteydelser, økonomiske resultater og
jobskabelse vil afhænge af, at dens teknologier gøres mere miljøvenlige og
brændstofeffektive. For at fastholde den førende position i verden skal EU's
luftfartsindustri udvikle innovative brændstofeffektive teknologier og
frembringe konkurrencedygtige produkter af høj kvalitet gennem et paneuropæisk
F&U-program, hvor alle aktører inddrages i forsynings- og videnkæden.
Det at gøre luftfartsteknologier mere
miljøvenlige er en meget kompleks og bekostelig proces, som kræver langsigtet
tildeling af ressourcer. Private selskaber har svært ved at mobilisere de
menneskelige og økonomiske ressourcer, der kræves for at udvikle radikale og
risikable teknologiske nyskabelser til fremtidens luftfartøjer, på grund af de
omkostninger og risici, som det indebærer. Markedssvigt og økonomiske
bivirkninger nødvendiggør offentlige indgreb for at understøtte overgangen fra
prækonkurrencemæssig F&U til udnyttelse af resultater, som fører til
produkter, der kan markedsføres.
Luftfartssektoren er en global sektor, og alle
de nødvendige tekniske kompetencer er ikke til rådighed i de enkelte lande.
Forsyningskæden for teknisk og anden viden er meget spredt, idet der løbende
foregår en fordeling af kompetencer fra store "luftfartsnationer" til
andre lande, hvor der ikke desto mindre findes teknisk ekspertise, som
medvirker til at stimulere hele forsyningskæden.
Det foreslås, at det nye Clean Sky-program
gennemføres ved at fortsætte og bygge videre på fællesforetagendet Clean Sky
med det mål at nedbringe miljøpåvirkningen fra europæiske luftfartsteknologier
og sikre den europæiske luftfartsindustris internationale konkurrenceevne i
fremtiden. Det foreslåede initiativ sigter mod:
1.           at bidrage til færdiggørelsen
af de forskningsaktiviteter, der er iværksat i henhold til forordning (EF) nr.
71/2008, og til gennemførelsen af Europa-Parlamentets og Rådets forordning (EU)
nr. …/2013 af … 2013 om oprettelse af Horisont 2020-rammeprogrammet og navnlig
udfordringen "Intelligent, grøn og integreret transport" i søjlen for
samfundsmæssige udfordringer ... i [Rådets] afgørelse (EU) nr. …/2013/EU [af …
2013 om oprettelse af særprogrammet Horisont 2020]
2.           at bidrage til opnåelse af
målsætningerne for det fælles teknologiinitiativ vedrørende Clean Sky 2,
navnlig at integrere, demonstrere og validere teknologier, der kan:
(a)         
øge luftfartøjers brændstofeffektivitet og dermed
mindske CO2-emissionerne med 20 til 30 % i forhold til emissionerne
fra luftfartøjer med den seneste teknologi, der sættes i drift fra og med 2014
(b)         
mindske luftfartøjers NOx- og støjemissioner med 20
til 30 % i forhold til emissionerne fra luftfartøjer med den seneste teknologi,
der sættes i drift fra og med 2014.
Disse mål vil blive opnået til gavn for hele
EU. De miljømæssige fordele er grænseoverskridende, og de økonomiske
sidegevinster ved vækst i sektoren vil påvirke servicevirksomhederne i hele
lufttransportsektoren (luftfartsselskaber, lufthavne).
1.3.        Tidligere erfaringer som
grundlag
Det foreliggende forslag bygger på
resultaterne af det nuværende FTI under FP7. Fællesforetagendet Clean Sky blev
oprettet i 2007 på baggrund af behovet for at begrænse miljøpåvirkningen fra
den fortsat øgede lufttrafik og reducere luftfartøjernes udledninger. I det
omhandlede forskningsprogram fokuseres der på opnåelse af disse mål senest i
2017.
Clean Sky har formået at sikre udbredt
deltagelse blandt alle centrale interessenter, herunder et stort antal SMV'er. I
Clean Sky-programmet samarbejder 12 ledere (11 store selskaber og en
forskningsinstitution), 74 associerede medlemmer og mere end 450 partnere inden
for en række teknologiske områder om at nå de miljømæssige målsætninger og
demonstrere og validere de nødvendige teknologiske nyskabelser i et program,
som de har fastlagt i fællesskab.
Siden fællesforetagendet Clean Sky blev
oprettet, har det fremmet opnåelsen af de strategiske miljømæssige mål, hvilket
bekræftes af den foreløbige evaluering af programmet. Det har allerede iværksat
sin kampagne for demonstratorer, der afprøver, om det er teknologisk muligt at
anvende forskningsresultaterne på delsystemer, og vurderingen af de første
resultater viser, at de miljømæssige mål vil blive nået. De juridiske, økonomiske
og forvaltningsmæssige rammer har efter den indledende fase vist deres
effektivitet og imødekommenhed i forhold til praktiske behov. Ved den første
foreløbige evaluering, som blev foretaget i 2010, anerkendte man foretagendets
fortjenester, ligesom man fremsatte en række anbefalinger vedrørende
forvaltningen og tekniske problemer, som er blevet løst, hvilket har ført til
den "forbedrede infrastruktur for fællesforetagendet", som foreslås.
2.           RESULTATER AF HØRINGER AF INTERESSENTER
OG KONSEKVENSANALYSER
Forslaget til forordning har været genstand
for en konsekvensanalyse foretaget af Kommissionen, som er vedlagt forslaget. I
konsekvensanalysen blev de forskellige løsningsmodeller for gennemførelse af
det offentlig-private partnerskab analyseret, idet der blev taget hensyn til
behovet for, at de nye teknologier skal være klar til udbredelse på det
tidspunkt, hvor fornyelsen af flyflåden indledes, hvilket dikteres af de
globale markedsvilkår. I konsekvensanalysen konkluderedes det, at modellen med
det forbedrede fællesforetagende, hvor der drages erfaringer fra driften af det
nuværende Clean Sky-fællesforetagende, er den bedste tilgang til at nå de
opstillede mål for F&U-programmet. Analysen blev suppleret af en række
sideløbende høringer, og resultaterne af disse er vedlagt konsekvensanalysen.
I juli 2012 blev der iværksat en offentlig
høring, der blev afsluttet i oktober 2012, og som gav svar på en række
spørgsmål, navnlig vedrørende omfanget og det mest hensigtsmæssige setup for at
sikre optimal opnåelse af de tekniske mål: 95 % af de adspurgte mente, at det
var hensigtsmæssigt at oprette et offentlig-privat partnerskab i
luftfartssektoren under Horisont 2020. De fleste deltagere (89 %) var enige
eller meget enige i, at OPP'et på området for luftfartsforskning skal fokusere
på demonstration af lovende nye teknologier i stor målestok. Endvidere støttede
de fleste adspurgte etableringen af en dedikeret juridisk struktur med bedre
forvaltning og mere lempelige lovgivningsrammer (41 % stillede sig positivt og 33
% stillede sig meget positivt).
Forslaget om Clean Sky 2 blev forelagt
interessenterne i luftfartssektoren ved et flyshow i Berlin i september 2012.
De fleste interessenter bakkede fra starten op om løsningen med at forlænge
Clean Sky-initiativet for at gennemføre et nyt arbejdsprogram, hvor der drages
fordel af resultaterne fra det nuværende program og fokuseres på nye
teknologiske områder.
Kommissionen nedsatte i juni 2012 en uafhængig
ekspertgruppe. Denne gruppe har fremsat en udtalelse om indholdet i det nye
Clean Sky-program og dets relevans og vurderet de forskellige scenarier for det
fremtidige arbejde. Gruppen var i sin udtalelse meget positiv med hensyn til
løsningen med det forbedrede FTI.
Der er fremsat specifikke anmodninger til
nationale regeringer og interessegrupper/sammenslutninger om at fremlægge deres
holdning med hensyn til oprettelsen af Clean Sky 2 som et OPP. Initiativet og
modellen med det forbedrede FTI mødte stærk opbakning hos alle involverede.
3.           JURIDISKE ASPEKTER AF FORSLAGET
1.                                        
Resumé af forslaget
Der er tale om et forslag til Rådets
forordning om fællesforetagendet Clean Sky 2. Fællesforetagendet Clean Sky 2
blev oprindelig oprettet ved Rådets forordning (EF) nr. 71/2008 af 20. december
2007, som ophæves med virkning fra den 1. januar 2014.
2.                                        
Retsgrundlag
Retsgrundlaget for forslaget er artikel 187 i
traktaten om Den Europæiske Unions funktionsmåde.
Reglerne for deltagelse og formidling i
Horisont 2020 er gældende. I betragtning af de særlige praktiske behov ved
dette initiativ er en fravigelse fra disse regler dog nødvendig. Denne
fravigelse er imidlertid ikke omfattet af nærværende forslag på dette stadie
for ikke at hæmme de interinstitutionelle drøftelser om et passende
retsgrundlag og hensigtsmæssige proceduremæssige bestemmelser om vedtagelse af
reglerne, som stadig afventes i forbindelse med lovgivningsarbejdet vedrørende
Kommissionens forslag til Europa-Parlamentets og Rådet Forordning om reglerne
for deltagelse og formidling i Horisont 2020 (COM(2011) 0810 – 2011/0399 (COD).
Den konkrete fravigelse indarbejdes på et senere tidspunkt på baggrund af
resultaterne af ovennævnte drøftelser.
For at tiltrække både SMV'er, universiteter og
nye aktører i europæiske forskningsprogrammer, udbygge forsynings- og
videnkæderne og samtidig skabe mulighed for tæt kontakt og samarbejde mellem
små enheder og store aktører vil det i fravigelsen blive bestemt, at det for at
deltage i indkaldelser af forslag fra fællesforetagendet Clean Sky 2
systematisk som minimum kræves, at der er tale om en juridisk enhed, der er
etableret i en medlemsstat eller et associeret land.
3.                                        
Nærhedsprincippet og proportionalitetsprincippet
Målene med forslaget kan ikke opfyldes på
tilfredsstillende vis gennem nationale programmer, da denne udfordring ikke kan
løftes af medlemsstaterne alene. Der er store forskelle blandt de nationale
programmer. Da de er fragmenterede og på visse punkter overlapper hinanden, er
der behov for mere effektive foranstaltninger på EU-plan. Samlingen og
samordningen af forsknings- og udviklingsindsatsen på EU-plan har en bedre
chance for at lykkes i lyset af den tværnationale karakter af den infrastruktur
og de teknologier, der skal udvikles, og behovet for at opnå en tilstrækkelig
mængde ressourcer. Inddragelsen af EU vil bidrage til at rationalisere
forskningsprogrammerne og sikre interoperabilitet mellem de udviklede systemer,
ikke kun gennem fælles prænormativ forskning til støtte for udarbejdelsen af
standarder, men ligeledes gennem den de facto-standardisering, der vil opstå af
det tætte forskningssamarbejde og de tværnationale demonstrationsprojekter.
Denne standardisering vil åbne for et bredere marked og fremme konkurrencen.
Forslagets anvendelsesområde bør tilskynde medlemsstaterne til at indlede
supplerende initiativer på nationalt niveau med henblik på at styrke det
europæiske forskningsrum. Formålet med FTI'et er da også at fremme disse
nationale og regionale programmer med henblik på at drage størst mulig nytte af
den kombinerede indsats.
I overensstemmelse med
proportionalitetsprincippet går bestemmelserne i denne forordning ikke ud over,
hvad der er nødvendigt for at nå de tilstræbte mål.
4.                                        
Reguleringsmiddel
Foreslået reguleringsmiddel: forordning.
Andre midler vil ikke være hensigtsmæssige af
følgende grund:
Oprettelsen af et foretagende, som EU er
deltager i, kræver en rådsforordning.
4.           VIRKNINGER FOR BUDGETTET
I finansieringsoversigten til forslaget, som
forelægges sammen med forslaget til forordning, redegøres for de vejledende
budgetmæssige virkninger. Maksimumsbeløbet for EU's bidrag (inkl. EFTA-bidrag)
udgør 1,8 mia. EUR[1]
i løbende priser. Bidraget vil komme fra GD Forskning og Innovations
bevillingsramme for udfordringen "Intelligent, grøn og integreret
transport" i søjlen for samfundsmæssige udfordringer som led i
gennemførelsen af Horisont 2020 – rammeprogrammet for forskning og innovation.
Maksimumsbeløbet for EU's bidrag til driftsomkostningerne udgør 1 760 mio.
EUR. Maksimumsbeløbet for EU's bidrag til de løbende omkostninger udgør 40 mio.
EUR. 
2013/0244 (NLE)
Forslag til
RÅDETS FORORDNING
om fællesforetagendet Clean Sky 2 
(EØS-relevant tekst)
RÅDET FOR DEN EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 187 og artikel 188, stk. 1,
under henvisning til forslag fra Europa-Kommissionen,
under henvisning til udtalelse fra
Europa-Parlamentet[2],
under henvisning til udtalelse fra Det
Europæiske Økonomiske og Sociale Udvalg[3]
og
ud fra følgende betragtninger:
(1)       Offentlig-private
partnerskaber i form af fælles teknologiinitiativer blev først nævnt i
Europa-Parlamentets og Rådets afgørelse nr. 1982/2006/EF af 18. december 2006
om Det Europæiske Fællesskabs syvende rammeprogram for forskning, teknologisk
udvikling og demonstration (2007-2013)[4].
(2)       I Rådets afgørelse nr. 2006/971/EF
af 19. december 2006 om særprogrammet Samarbejde til gennemførelse af Det
Europæiske Fællesskabs syvende rammeprogram for forskning, teknologisk
udvikling og demonstration (2007-2013)[5]
udpegedes konkrete offentlig-private partnerskaber, der skal støttes, herunder
et offentlig-privat partnerskab om det fælles teknologiinitiativ vedrørende
Clean Sky.
(3)       I Europa 2020-strategien[6] understreges behovet for at
udvikle gunstige betingelser for investeringer i viden og innovation med
henblik på at opnå intelligent, bæredygtig og inklusiv vækst i EU. Både
Europa-Parlamentet og Rådet har godkendt denne strategi. 
(4)       I Europa-Parlamentets og
Rådets forordning (EU) nr. […]/2013 af […] 2013 om Horisont 2020 – rammeprogram
for forskning og innovation (2014-2020)[7]
sigtes der mod at opnå øget indvirkning på forskning og innovation ved at
kombinere Horisont 2020-rammeprogrammet og midler fra den private sektor i
offentlig-private partnerskaber inden for centrale områder, hvor forskning og
innovation kan bidrage til EU's overordnede mål om konkurrenceevne og hjælpe
med at tackle samfundsmæssige udfordringer. EU's deltagelse i disse
partnerskaber kan tage form af økonomiske bidrag til fællesforetagender, der
oprettes på basis af artikel 187 i traktaten i henhold til afgørelse nr.
1982/2006/EF.
(5)       I henhold til Rådets
afgørelse (EU) nr. …/2013 af … 2013 om særprogrammet til gennemførelse af
Horisont 2020 (2014-2020)[8]
bør der ydes yderligere støtte til fællesforetagender, der oprettes i henhold
til afgørelse nr. 1982/2006/EF på de vilkår, der anføres i afgørelse (EU) nr.
…/2013.
(6)       Fællesforetagendet Clean Sky,
som blev etableret ved Rådets forordning (EF) nr. 71/2008 af 20. december 2007
om oprettelse af fællesforetagendet Clean Sky[9],
opfylder sine målsætninger om at fremme ny forskning inden for rammerne af et
offentlig-privat partnerskab, der gør det muligt for interessenterne inden for
europæisk luftfart at gennemføre et langsigtet samarbejde. Rigtig mange små og
mellemstore virksomheder (SMV'er) har deltaget i Clean Sky, idet omtrent 40 %
af budgettet ved indkaldelser af forslag bevilges til disse. Den foreløbige
evaluering[10]
af fællesforetagendet Clean Sky har vist, at det formår at fremme en udvikling
i retning af opnåelse af de miljømæssige mål. Endvidere har det haft stort held
med at sikre udbredt deltagelse i alle centrale brancher i EU og hos mange
SMV'er. Det
har ført til nye samarbejdsrelationer og gjort, at nye organisationer har
deltaget. Dets forskningsområde bør derfor fortsat støttes for at nå dets mål
som fastsat i artikel 2 i denne forordning. 
(7)       I den fortsatte støtte til
Clean Sky-forskningsprogrammet bør der også tages hensyn til erfaringerne fra
gennemførelsen af fællesforetagendet Clean Sky, herunder resultaterne af den
foreløbige evaluering af det og interessenternes anbefalinger[11]. Det bør gennemføres ved
anvendelse af mere formålstjenlige strukturer og bestemmelser for at øge
effektiviteten og sikre forenkling. Med henblik herpå skal fællesforetagendet
Clean Sky 2 vedtage finansielle bestemmelser, der gælder specifikt for dets
behov, i overensstemmelse med artikel 209 i Europa-Parlamentets og Rådets
forordning (EU, Euratom) nr. 966/2012 af 25. oktober 2012 om de finansielle
regler vedrørende Unionens almindelige budget[12].
(8)       De private medlemmer af fællesforetagendet
Clean Sky har skriftligt givet udtryk for deres enighed om at videreføre
forskningsaktiviteterne på området for fællesforetagendet Clean Sky inden for
en struktur, der er bedre tilpasset til et offentlig-privat partnerskab. Det er
hensigtsmæssigt, hvis de private medlemmer af fællesforetagendet Clean Sky 2 i
et støttebrev accepterer de vedtægter, der findes i bilaget til denne
forordning. 
(9)       For at nå sine målsætninger
skal fællesforetagendet Clean Sky 2 yde økonomisk støtte til medlemmerne og
deltagerne, hovedsageligt i form af tilskud på baggrund af åbne og
konkurrenceprægede indkaldelser af forslag. 
(10)     Bidrag fra private medlemmer
bør ikke kun vedrøre fællesforetagendet Clean Sky 2's administrative
omkostninger og den samfinansiering, der kræves for at gennemføre forsknings-
og innovationsaktioner, som støttes af fællesforetagendet. 
(11)     Deres bidrag bør også vedrøre
supplerende aktiviteter, der skal gennemføres af de private medlemmer som
fastlagt i en supplerende aktivitetsplan. For at få et ordentligt overblik over
løftestangseffekten bør disse supplerende aktiviteter vedrøre bidrag til det
bredere fælles teknologiinitiativ Clean Sky. 
(12)     Deltagelse i indirekte
aktioner, som støttes af fællesforetagendet Clean Sky 2, skal ske i
overensstemmelse med Europa-Parlamentets og Rådets forordning (EU) nr. … /2013
af … 2013 om reglerne for deltagelse og formidling i Horisont 2020 –
rammeprogrammet for forskning og innovation (2014-2020)[13]. 
(13)     EU's økonomiske bidrag skal
forvaltes i overensstemmelse med princippet om forsvarlig økonomisk forvaltning
og de bestemmelser om indirekte forvaltning, der er fastsat i forordning (EU,
Euratom) nr. 966/2012 og Kommissionens delegerede forordning (EU) nr. 1268/2012
af 29. oktober 2012 om gennemførelsesbestemmelser til forordning (EU, Euratom)
nr. 966/2012[14].

(14)     Revisioner hos modtagere af
EU-midler i henhold til nærværende forordning skal foretages på en sådan måde,
at den administrative byrde mindskes i overensstemmelse med forordning (EU) nr.
[…]/2013 [Horisont 2020-rammeprogrammet].
(15)     De finansielle interesser hos
EU og de øvrige medlemmer af fællesforetagendet Clean Sky 2 bør beskyttes ved
hjælp af passende foranstaltninger under hele udgiftscyklussen, herunder ved
forebyggelse, afsløring og efterforskning af uregelmæssigheder, inddrivelse af
midler, der er gået tabt, udbetalt uretmæssigt eller anvendt forkert, og, efter
omstændighederne, med administrative og økonomiske sanktioner i
overensstemmelse med forordning (EU, Euratom) nr. 966/2012.
(16)     Kommissionens interne revisor
bør udøve samme beføjelser over fællesforetagendet Clean Sky 2 som i forhold
til Kommissionen. 
(17)     I overensstemmelse med artikel
287, stk. 1, i traktaten kan oprettelsesakten for organer, kontorer eller
agenturer, der er oprettet af EU, udelukke revision af regnskaberne vedrørende
alle indtægter og udgifter for disse organer, kontorer eller agenturer fra
Revisionsrettens side. I overensstemmelse med artikel 60, stk. 5, i forordning
(EU, Euratom) nr. 966/2012 skal regnskaberne hos organer, der er oprettet i
henhold til artikel 209 i forordning (EU, Euratom) nr. 966/2012, revideres af
et uafhængigt revisionsorgan, som skal afgive en udtalelse om bl.a., hvorvidt
regnskaberne giver et retvisende billede, og hvorvidt de underliggende
transaktioner er lovlige og formelt korrekte. For at undgå gentagne revisioner
af regnskaberne er det berettiget, at fællesforetagendet Clean Sky 2's
regnskaber ikke bør revideres af Revisionsretten.
(18)     Ved gennemførelsen af EU's
finansielle støtte til store aktioner, der løber over flere år, tilrådes det,
at der åbnes mulighed for at opdele EU's og fællesforetagendet Clean Sky 2's
flerårige budgetmæssige forpligtelser i årlige rater. Bindende forpligtelser
hos EU og fællesforetagendet Clean Sky 2 på længere sigt skal gøre det muligt
at mindske usikkerheden ved gennemførelse af sådanne aktioner i stor målestok.
(19)     I overensstemmelse med
nærhedsprincippet og proportionalitetsprincippet som fastsat i artikel 5 i
traktaten om Den Europæiske Union kan målene for fællesforetagendet Clean Sky 2
med hensyn til at styrke industriel forskning og innovation i hele EU ikke i
tilstrækkelig grad opfyldes af medlemsstaterne, og de kan således bedre
opfyldes på EU-plan for at undgå dobbeltarbejde, fastholde kritisk masse og
sikre, at den offentlige finansiering udnyttes optimalt. Nærværende forordning
begrænser sig til det nødvendige minimum for at nå disse mål og går ikke ud
over, hvad der er nødvendigt herfor.
(20)     Fællesforetagendet Clean Sky
blev oprettet for en periode frem til den 31. december 2017. Fællesforetagendet
Clean Sky 2 bør fortsat yde støtte til forskningsprogrammet Clean Sky ved at
udvide omfanget af aktiviteterne i henhold til ændrede bestemmelser. Overgangen
fra fællesforetagendet Clean Sky til fællesforetagendet Clean Sky 2 bør
tilpasses og synkroniseres med overgangen fra det syvende rammeprogram til
Horisont 2020-rammeprogrammet for at sikre optimal udnyttelse af den støtte,
der er til rådighed til forskning. For at skabe juridisk sikkerhed og klarhed
bør Rådets forordning (EF) nr. 71/2008 derfor ophæves, og der bør fastsættes
overgangsbestemmelser —
VEDTAGET FØLGENDE FORORDNING:
Artikel 1
Oprettelse
1.           Med henblik på gennemførelsen
af det fælles teknologiinitiativ om luftfart oprettes der herved et
fællesforetagende (i det følgende benævnt "fællesforetagendet Clean Sky
2"), jf. EF-traktatens artikel 187, for perioden fra den 1. januar 2014
til den 31. december 2024.
2.           Fællesforetagendet Clean Sky
2 afløser og efterfølger fællesforetagendet Clean Sky som oprettet ved Rådets
forordning (EF) nr. 71/2008. 
3.           Fællesforetagendet Clean Sky
2 er det organ, der varetager gennemførelsen af et offentlig-privat partnerskab
som omhandlet i artikel 209 i Europa-Parlamentets og Rådets forordning (EU,
Euratom) nr. 966/2012[15].
4.           Fællesforetagendet Clean Sky
2 har status som juridisk person. Det har i hver af medlemsstaterne den mest
vidtgående rets- og handleevne, som disse staters lovgivning tillægger
juridiske personer. Det kan erhverve og afhænde fast ejendom og løsøre og
optræde som part i en retssag.
5.           Fællesforetagendet Clean Sky
2 har hjemsted i Bruxelles, Belgien.
6.           Fællesforetagendet Clean Sky
2's vedtægter er fastsat i bilag I.
Artikel 2
Målsætninger 
Fællesforetagendet Clean Sky 2 har følgende målsætninger:
1.           at bidrage til færdiggørelsen
af de forskningsaktiviteter, der er iværksat i henhold til forordning (EF) nr.
71/2008, og til gennemførelsen af Europa-Parlamentets og Rådets forordning (EU)
nr. …/2013 af … 2013 om oprettelse af Horisont 2020-rammeprogrammet og navnlig
udfordringen "Intelligent, grøn og integreret transport" i søjlen for
samfundsmæssige udfordringer ... i [Rådets] afgørelse (EU) nr. …/2013/EU [af …
2013 om oprettelse af særprogrammet Horisont 2020]
2.           at bidrage til opnåelse af
målsætningerne for det fælles teknologiinitiativ vedrørende Clean Sky 2,
navnlig at integrere, demonstrere og validere teknologier, der kan:
(a)         
øge luftfartøjers brændstofeffektivitet og dermed
mindske CO2-emissionerne med 20 til 30 % i forhold til emissionerne
fra luftfartøjer med den seneste teknologi, der sættes i drift fra og med 2014
(b)         
mindske luftfartøjers NOx- og støjemissioner med 20
til 30 % i forhold til emissionerne fra luftfartøjer med den seneste teknologi,
der sættes i drift fra og med 2014.
Artikel 3
EU's finansielle bidrag 
1.           Det maksimale EU-bidrag,
herunder EFTA-bevillinger, til fællesforetagendet Clean Sky 2 til dækning af
administrative omkostninger og driftsomkostninger udgør 1,8 mia. EUR. Bidraget
betales gennem bevillingerne i det overordnede EU-budget, der bevilges til
særprogrammet Horisont 2020 til gennemførelse af Horisont 2020-rammeprogrammet
i overensstemmelse med artikel 58, stk. 1, litra c), nr. iv), og artikel 60 og
61 i forordning (EU, Euratom) nr. 966/2012 for organer som omhandlet i artikel
209 i samme forordning.
2.           De nærmere bestemmelser for
EU's finansielle bidrag fastlægges i en delegeringsaftale og årlige aftaler om
overførsel af midler, som indgås mellem Kommissionen på EU's vegne og
fællesforetagendet Clean Sky 2.
3.           Den under stk. 2 omhandlede
delegeringsaftale vedrører de aspekter, der er fastsat i artikel 58, stk. 3, og
artikel 60 og 61 i forordning (EU, Euratom) nr. 966/2012 og i artikel 40 i
Kommissionens delegerede forordning (EU) nr. 1268/2012 samt bl.a. følgende:
(a)         
kravene til fællesforetagendet Clean Sky 2's bidrag
med hensyn til de relevante resultatindikatorer som omhandlet i bilag II til
afgørelse nr. …/EU [særprogrammet til gennemførelse af Horisont
2020-rammeprogrammet]
(b)         
kravene til fællesforetagendet Clean Sky 2's bidrag
i lyset af det tilsyn, som er omhandlet i bilag III til afgørelse (EU) nr. …
[særprogrammet til gennemførelse af Horisont 2020-rammeprogrammet]
(c)         
de specifikke resultatindikatorer med relation til
fællesforetagendet Clean Sky 2's funktionsmåde
(d)         
aftalerne vedrørende tilvejebringelse af de data,
der er nødvendige for at sikre, at Kommissionen kan opfylde sine forpligtelser
med hensyn til formidling og rapportering
(e)         
brug af menneskelige ressourcer og ændringer med
hensyn til disse, navnlig ansættelse ud fra funktionsgruppe, lønklasse og
kategori, omklassificering og eventuelle ændringer af antallet af medarbejdere.
Artikel 4
Bidrag fra andre medlemmer end EU
1.           De andre medlemmer af
fællesforetagendet Clean Sky 2 end EU sørger for, at deres associerede medlemmer
yder et samlet bidrag på mindst 2,25 mia. EUR i løbet af den periode, der er
fastsat i artikel 1.
2.           Det i stk. 1 omtalte bidrag
består af følgende:
(a)         
bidrag til fællesforetagendet Clean Sky 2 som
fastlagt i punkt 15.2 og 15.3b i vedtægterne i bilag I.
(b)         
bidrag i naturalier på mindst 990 mio. EUR i løbet
af den periode, der er fastsat i artikel 1, fra medlemmerne bortset fra EU
eller deres associerede medlemmer. Disse bidrag består af de omkostninger, som
de er blevet påført ved gennemførelsen af supplerende aktiviteter, der ikke er
omfattet af fællesforetagendet Clean Sky 2's arbejdsplan, og som bidrager til
at nå målsætningerne for det fælles teknologiinitiativ Clean Sky. Andre
EU-finansieringsprogrammer kan yde støtte til dækning af disse omkostninger i
overensstemmelse med de gældende bestemmelser og procedurer. I så fald må
EU-finansieringen ikke træde i stedet for bidragene i naturalier fra de andre
medlemmer end EU eller deres associerede enheder.
De i underpunkt b) omhandlede omkostninger er ikke
berettiget til økonomisk støtte fra fællesforetagendet Clean Sky 2. De
tilsvarende aktiviteter skal fastlægges i en supplerende aktivitetsplan, hvori
den anslåede værdi af disse bidrag skal anføres. 
3.           De andre medlemmer af
fællesforetagendet Clean Sky 2 end EU rapporterer senest den 31. januar hvert
år til bestyrelsen for fællesforetagendet Clean Sky 2 om værdien af de i stk. 2
omhandlede bidrag, som er ydet i hvert af de foregående regnskabsår.
4.           Med henblik på at
værdiansætte de bidrag, som er omhandlet i stk. 2, litra b), og punkt 15.3c i
vedtægterne i bilag I, fastslås omkostningerne i henhold til de pågældende
enheders sædvanlige regnskabspraksis ud fra de gældende internationale
bogførings- og regnskabsstandarder. Omkostningerne attesteres af en uafhængig
ekstern revisor, som udnævnes af den pågældende enhed. Værdiansættelsen af
bidragene skal kontrolleres af fællesforetagendet Clean sky 2. Hvis der fortsat
findes usikkerhed, kan den revideres af fællesforetagendet Clean Sky 2.
5.           Kommissionen kan afslutte,
gradvist sænke eller indstille EU's finansielle bidrag til fællesforetagendet
Clean Sky 2 eller udløse den afviklingsprocedure, som er omhandlet i punkt 24.2
i vedtægterne i bilag I, hvis de pågældende medlemmer eller deres associerede
medlemmer ikke yder de i stk. 2 omhandlede bidrag, kun yder dem delvist eller
yder dem sent.
Artikel 5
Finansielle bestemmelser
Fællesforetagendet Clean Sky 2 vedtager
særlige finansielle bestemmelser i overensstemmelse med artikel 209 i
forordning (EU, Euratom) nr. 966/2012 og forordning (EU) nr. … [delegeret
forordning om finansforordningsmodellen for OPP'er]. 
Artikel 6
Personale
1.           Vedtægten for tjenestemænd i
EU og ansættelsesvilkårene for de øvrige ansatte i EU som fastlagt i Rådets
forordning (EØF, Euratom, EKSF) nr. 259/68[16]
samt de efter fælles aftale mellem EU-institutionerne vedtagne
gennemførelsesordninger til disse bestemmelser gælder for fællesforetagendet
Clean Sky 2's ansatte.
2.           Bestyrelsen udøver med hensyn
til fællesforetagendet Clean Sky 2's personale de beføjelser, som vedtægten for
tjenestemænd tillægger ansættelsesmyndigheden, og som ansættelsesvilkårene for
de øvrige ansatte i EU tillægger den myndighed, der har kompetence til at indgå
ansættelseskontrakter (herefter benævnt "ansættelsesmyndighedsbeføjelser").
I overensstemmelse med artikel 110 i vedtægten for
tjenestemænd i Den Europæiske Union vedtager bestyrelsen en afgørelse baseret
på artikel 2, stk. 1, i samme vedtægt og artikel 6 i ansættelsesvilkårene for
EU's øvrige ansatte, der tillægger den administrerende direktør de relevante
ansættelsesmyndighedsbeføjelser og definerer de vilkår, under hvilke denne
delegering af beføjelser kan suspenderes. Den administrerende direktør har
bemyndigelse til at uddelegere disse beføjelser.
Under helt særlige omstændigheder kan bestyrelsen
træffe beslutning om midlertidigt at suspendere de
ansættelsesmyndighedsbeføjelser, der er uddelegeret til den administrerende
direktør, og de beføjelser denne måtte have uddelegeret, og selv udøve dem
eller uddelegere dem til et af sine medlemmer eller en anden ansat hos
fællesforetagendet end den administrerende direktør.
3.           Bestyrelsen vedtager
gennemførelsesbestemmelser til vedtægten og ansættelsesvilkårene for EU's
øvrige ansatte i overensstemmelse med vedtægtens artikel 110.
4.           Personaleressourcerne
fastlægges i fællesforetagendet Clean Sky 2's stillingsfortegnelse med
angivelse af antallet af midlertidige stillinger for hver funktionsgruppe og
lønklasse samt antallet af kontraktansatte udtrykt i fuldtidsækvivalenter i
tråd med dets årlige budget.
5.           Personalet hos
fællesforetagendet Clean Sky 2 består af midlertidigt ansatte og
kontraktansatte.
6.           Fællesforetagendet Clean Sky
2 bærer alle personaleomkostninger.
Artikel 7
Udstationerede nationale eksperter og praktikanter
1.           Fællesforetagendet Clean Sky
2 kan gøre brug af udstationerede nationale eksperter og praktikanter, som ikke
er ansat af fællesforetagendet. Antallet af udstationerede nationale eksperter
udtrykt i fuldtidsækvivalenter skal lægges til de oplysninger om personale, der
er omhandlet i artikel 6, stk. 4, i nærværende forordning i tråd med det årlige
budget.
2.           Bestyrelsen vedtager en
beslutning, som fastlægger bestemmelser om udstationering af nationale
eksperter til fællesforetagendet Clean Sky 2 og om brug af praktikanter.
Artikel 8
Privilegier og immuniteter
Protokollen om EU's privilegier og immuniteter
gælder for fællesforetagendet Clean Sky 2 og dets personale.
Artikel 9
Fællesforetagendet Clean Sky 2's ansvar
1.           Fællesforetagendet Clean Sky
2's ansvar i kontraktforhold er underlagt de kontraktlige bestemmelser og den
lovgivning, der gælder for den pågældende aftale, beslutning eller kontrakt.
2.           For så vidt angår ansvar uden
for kontraktforhold, skal fællesforetagendet Clean Sky 2 i overensstemmelse med
de almindelige retsgrundsætninger, som medlemsstaterne har til fælles, erstatte
skader, som dets ansatte forvolder under udøvelsen af deres hverv.
3.           Fællesforetagendet Clean Sky
2's udbetalinger som følge af ansvaret som omhandlet i stk. 1 og 2 samt omkostninger
og udgifter i denne forbindelse anses for fællesforetagendet Clean Sky 2's
udgifter og dækkes af fællesforetagendet Clean Sky 2's midler.
4.           Fællesforetagendet Clean Sky
2 har eneansvaret for at opfylde sine forpligtelser.
Artikel 10
Domstolens kompetence og lovvalg 
1.           Domstolen har kompetence i
henhold til de i traktaten fastsatte betingelser og i følgende tilfælde:
(a)         
ved enhver tvist mellem medlemmerne, som vedrører
nærværende forordnings genstand
(b)         
i henhold til eventuelle voldgiftsbestemmelser i
aftaler, beslutninger eller kontrakter indgået af fællesforetagendet Clean Sky
2
(c)         
i tvister vedrørende erstatning for skader, som
fællesforetagendet Clean Sky 2's ansatte forvolder under udøvelsen af deres
hverv
(d)         
ved enhver tvist mellem fællesforetagendet Clean
Sky 2 og dets ansatte inden for de grænser og på de betingelser, der er
fastlagt i vedtægten for tjenestemænd i EU og ansættelsesvilkårene for de
øvrige ansatte i EU.
2.           Med hensyn til anliggender,
som ikke er omfattet af nærværende forordning eller af andre retsakter i
EU-lovgivningen, gælder lovgivningen i den stat, hvor fællesforetagendet Clean
Sky 2 er hjemmehørende.
Artikel 11
Evaluering
1.           Senest den 31. december 2017
foretager Kommissionen en foreløbig evaluering af fællesforetagendet Clean Sky
2. Kommissionen forelægger senest den 30. juni 2018 konklusionerne fra
evalueringen og sine bemærkninger hertil for Europa-Parlamentet og Rådet.
2.           På baggrund af konklusioner
fra den foreløbige evaluering som omhandlet i stk. 1 kan Kommissionen handle i
overensstemmelse med artikel 4, stk. 5, eller træffe andre passende
foranstaltninger. 
3.           Inden for et halvt år efter
afviklingen af fællesforetagendet Clean Sky 2, dog ikke senere end to år efter
udløsningen af afviklingsproceduren som omhandlet i punkt 24 i vedtægterne i
bilag I, foretager Kommissionen en endelig evaluering af fællesforetagendet
Clean Sky 2. Resultaterne af denne endelige evaluering forelægges
Europa-Parlamentet og Rådet.
Artikel 12
Decharge
1.           Decharge for gennemførelsen
af budgettet gives med hensyn til EU's bidrag til fællesforetagendet Clean Sky
2 som en del af Europa-Parlamentets decharge, efter henstilling fra Rådet, til
Kommissionen i overensstemmelse med den procedure, der er fastlagt i traktatens
artikel 319.
2.           Fællesforetagendet Clean Sky
2 samarbejder fuldt ud med de institutioner, der inddrages i
dechargeproceduren, og fremlægger alle nødvendige yderligere oplysninger. I
denne forbindelse kan foretagendet blive anmodet om at være repræsenteret på
møder med de relevante institutioner eller organer og bistå Kommissionens ved
delegation bemyndigede anvisningsberettigede.
Artikel 13
Efterfølgende revisioner
1.           Efterfølgende revisioner af
udgifter til indirekte aktioner foretages af fællesforetagendet Clean Sky 2 i
overensstemmelse med artikel 23 i forordning (EU) nr. … [Horisont
2020-rammeprogrammet] som led i de indirekte aktioner under Horisont
2020-rammeprogrammet.
2.           For at sikre sammenhæng kan
Kommissionen beslutte at foretage de i stk. 1 omhandlede revisioner. 
Artikel 14
Beskyttelse af medlemmernes finansielle interesser
1.           Med forbehold af punkt 20.4 i
vedtægterne i bilag I giver fællesforetagendet Clean Sky 2 Kommissionens
personale og andre personer, som den har godkendt, samt Revisionsretten adgang
til dets kontorlokaler og alle relevante oplysninger, herunder i elektronisk
form, i det omfang det er nødvendigt for at udføre deres revisioner.
2.           Det Europæiske Kontor for
Bekæmpelse af Svig (OLAF) kan foretage undersøgelser, herunder kontroller og
inspektioner på stedet, i overensstemmelse med de bestemmelser og procedurer,
der er fastlagt i Europa-Parlamentets og Rådets forordning (EF) nr. 1073/1999
af 25. maj 1999 om undersøgelser, der foretages af Det Europæiske Kontor for
Bekæmpelse af Svig (OLAF)[17],
og Rådets forordning (Euratom, EF) nr. 2185/96 af 11. november 1996 om
Kommissionens kontrol og inspektion på stedet med henblik på beskyttelse af De
Europæiske Fællesskabers finansielle interesser mod svig og andre
uregelmæssigheder[18]
for at fastslå, om der har været svig, korruption eller anden ulovlig
aktivitet, som har påvirket EU's finansielle interesser, i forbindelse med en
aftale, beslutning eller kontrakt, hvor der er ydet støtte i henhold til
nærværende forordning.
3.           Med forbehold af stk. 1 og 2
skal kontrakter, aftaler og beslutninger, der fremkommer ved gennemførelsen af
denne forordning, indeholde bestemmelser, som udtrykkeligt giver Kommissionen,
fællesforetagendet Clean Sky 2, Revisionsretten og OLAF beføjelse til at
gennemføre sådanne revisioner og undersøgelser i overensstemmelse med deres
respektive beføjelser.
4.           Fællesforetagendet Clean Sky
2 sikrer, at dets medlemmers finansielle interesser er tilstrækkeligt
beskyttet, ved at udføre eller foranledige passende interne og eksterne
kontroller.
5.           Fællesforetagendet Clean Sky
2 tiltræder den interinstitutionelle aftale af 25. maj 1999 mellem
Europa-Parlamentet, Rådet og Kommissionen om de interne undersøgelser, der
foretages af OLAF[19].
Fællesforetagendet Clean Sky 2 træffer de fornødne foranstaltninger for at
lette OLAF's arbejde med interne undersøgelser.
Artikel 15
Fortrolighed
Fællesforetagendet Clean Sky 2 sikrer
beskyttelse af følsomme oplysninger, hvis videregivelse vil kunne skade dets
medlemmers eller aktivitetsdeltagernes interesser, jf. dog artikel 16.
Artikel 16
Gennemsigtighed
1.           Europa-Parlamentets og Rådets
forordning (EF) nr. 1049/2001 om aktindsigt i Europa-Parlamentets, Rådets og
Kommissionens dokumenter[20]
gælder for dokumenter i fællesforetagendet Clean Sky 2's besiddelse.
2.           Bestyrelsen kan vedtage de
praktiske gennemførelsesbestemmelser til forordning (EF) nr. 1049/2001.
3.           Med forbehold af artikel 10
kan beslutninger, som fællesforetagendet Clean Sky 2 træffer i medfør af
artikel 8 i forordning (EF) nr. 1049/2001, påklages til Ombudsmanden i henhold til
de betingelser, der er fastlagt i traktatens artikel 228.
4.           Fællesforetagendet Clean Sky
2 fastsætter gennemførelsesbestemmelserne for Europa-Parlamentets og Rådets
forordning (EF) nr. 1367/2006 af 6. september 2006 om anvendelse af
Århuskonventionens bestemmelser om adgang til oplysninger, offentlig deltagelse
i beslutningsprocesser samt adgang til klage og domstolsprøvelse på
miljøområdet på Fællesskabets institutioner og organer[21].
Artikel 17
Regler for deltagelse og formidling
Bestemmelserne i forordning (EU) nr. … [om
reglerne for deltagelse og formidling i Horisont 2020] gælder for de aktioner,
der finansieres af fællesforetagendet Clean Sky 2. I henhold til samme
forordning betragtes fællesforetagendet Clean Sky 2 som et finansieringsorgan,
og det yder økonomisk støtte til indirekte aktioner som fastsat i punkt 2 i
vedtægterne i bilag I.
Artikel 18
Støtte fra værtsstaten
Der kan indgås en administrativ aftale mellem
fællesforetagendet Clean Sky 2 og den stat, hvor det har hjemsted, angående
privilegier og immuniteter og anden støtte, som denne stat skal yde
fællesforetagendet Clean Sky 2.
Artikel 19
Ophævelse og overgangsbestemmelser
1.           Forordning (EF) nr. 71/2008
ophæves fra den 1. januar 2014.
2.           Med forbehold af stk. 1 skal
aktioner, der er iværksat i henhold til forordning (EF) nr. 71/2008, og de
finansielle forpligtelser med relation til disse aktioner fortsat være
underlagt samme forordning, indtil de er gennemført.
Aktioner, som iværksættes på baggrund af
indkaldelser af forslag, der er fastlagt i årlige gennemførelsesplaner vedtaget
i henhold til forordning (EF) nr. 71/2008, betragtes også som aktioner, der er
iværksat i henhold til samme forordning.
Den foreløbige evaluering som omhandlet i artikel
11, stk. 1, skal omfatte en endelig evaluering af fællesforetagendet Clean
Sky's operationer i henhold til forordning (EF) nr. 71/2008.
3.           Nærværende forordning
påvirker ikke rettighederne og forpligtelserne hos personale, der er ansat i
henhold til forordning (EF) nr. 71/2008.
Ansættelseskontrakter for personale som omhandlet
i første underpunkt kan forlænges i henhold til nærværende forordning i
overensstemmelse med vedtægten for tjenestemænd.
Navnlig tildeles den administrerende direktør, som
udpeges i henhold til forordning (EF) nr. 71/2008, i den resterende
mandatperiode de af den administrerende direktørs funktioner, der er fastlagt i
nærværende forordning, med virkning fra den 1. januar 2014. De øvrige
betingelser i kontrakten forbliver uændrede. 
4.           Medmindre andet aftales af
medlemmerne i henhold til forordning (EF) nr. 71/2008 overdrages alle
rettigheder og forpligtelser, herunder aktiver, gæld og passiver, hos
medlemmerne i henhold til samme forordning til medlemmerne i henhold til
nærværende forordning. 
5.           Eventuelle uudnyttede
bevillinger i henhold til forordning (EF) nr. 71/2008 overdrages til
fællesforetagendet Clean Sky 2.
Artikel 20
Ikrafttræden
Denne forordning træder i kraft på
tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder
og gælder umiddelbart i hver medlemsstat.
Udfærdiget i Bruxelles, den […].
                                                                       For
Rådet
                                                                       Formanden
BILAG 1 – VEDTÆGTER FOR FÆLLESFORETAGENDET
CLEAN SKY 2
1 – Definitioner 
(a)                   
"Associeret medlem": en retlig enhed, der
er udvalgt i henhold til forordning (EF) nr. 71/2008 og har accepteret
nærværende vedtægter ved at underskrive et støttebrev, og hvis medlemskab
afsluttes, så snart de aktioner, der iværksættes i henhold til forordning (EF)
nr. 71/2008, og som enheden deltager i, er tilendebragt, dog senest den 31.
december 2017
(b)                   
"Central partner": en retlig enhed, der
deltager i en ITD eller IADP eller i tværgående aktiviteter, og som er udvalgt
på baggrund af en indkaldelse som fastsat i punkt 4.2 og har accepteret
nærværende vedtægter ved at underskrive et støttebrev
(c)                   
"IADP": en af de platforme til
demonstration af innovative luftfartøjer (Innovative Aircraft Demonstration
Platforms), der udpegedes under punkt 11
(d)                   
"ITD": en integreret
teknologidemonstrator som udpeget under punkt 11
(e)                   
"Leder": en medleder af en af ITD'erne,
IADP'erne eller de tværgående aktiviteter
(f)                     
"Deltagende affilieret virksomhed": et
associeret medlem som fastsat i artikel 2, stk. 1, i forordning … [reglerne for
deltagelse i Horisont 2020], som udfører en ITD-leders, et associeret medlems eller
en central partners aktiviteter i overensstemmelse med de vilkår og
betingelser, der er fastsat i de relevante aftaler og beslutninger om tilskud
(g)                   
"Tværgående aktiviteter": aktioner med
relevans for flere ITD'er og/eller IADP'er, som kræver samordning og
forvaltning på tværs af ITD'erne og/eller IADP'erne for at sikre optimal
opnåelse af de overordnede målsætninger for Clean Sky
(h)                   
"TE": teknologisk evalueringsværktøj.
2 – Opgaver
Fællesforetagendet Clean Sky 2 skal udføre
følgende opgaver:
(a)                   
støtte indirekte forsknings- og innovationsaktioner
økonomisk, hovedsageligt i form af tilskud
(b)                   
samle en række ITD'er og IADP'er, der understøttes
af tværgående aktiviteter, med fokus på innovative teknologier og udvikling af
demonstratorer i fuld skala
(c)                   
fokusere indsatsen i ITD'erne, IADP'erne og de
tværgående aktiviteter på centrale projektleverancer, der kan bidrage til at
opfylde EU's mål for miljø og konkurrenceevne
(d)                   
styrke teknologikontrolprocessen med henblik på at
identificere og fjerne hindringer for fremtidig markedsindtrængning
(e)                   
samle brugernes krav for at styre investeringer i
forskning og udvikling i retning af operationelle og salgbare løsninger
(f)                     
sikre tilvejebringelse af indkøbskontrakter, om
nødvendigt gennem indkaldelser af bud
(g)                   
mobilisere de nødvendige midler fra den offentlige
og private sektor
(h)                   
holde kontakt til nationale og internationale
aktiviteter inden for fællesforetagendet Clean Sky 2's tekniske område, især
til fællesforetagendet SESAR[22]
(i)                     
fremme SMV’ers inddragelse i dets aktiviteter i
overensstemmelse med målene for det syvende rammeprogram og Horisont 2020 
(j)                     
udvikle et tæt samarbejde og sikre samordning med
beslægtede europæiske aktiviteter (især under rammeprogrammerne) samt nationale
og tværnationale aktiviteter
(k)                   
iværksætte informations-, kommunikations-,
udnyttelses- og formidlingsaktiviteter ved anvendelse af bestemmelserne i
artikel 22 i forordning (EU) nr. …/2013 [Horisont 2020-rammeprogrammet]
(l)                     
enhver anden opgave, som er nødvendig for at nå de
målsætninger, der er fastsat i artikel 2 i denne forordning.
3 – Medlemmer
1.           Fællesforetagendet Clean Sky
2 har følgende medlemmer:
(a)         
EU, repræsenteret ved Kommissionen
(b)         
ved accept af disse vedtægter gennem et støttebrev
lederne og de associerede medlemmer som opført i bilag II til denne forordning
samt de centrale partnere, der udvælges i overensstemmelse med punkt 4.2. 
2.           Andre medlemmer end EU
benævnes de "private medlemmer" af fællesforetagendet Clean Sky 2.
4 – Ændringer af medlemskab
1.           Forudsat at den bidrager til
den i punkt 15 i disse vedtægter omhandlede finansiering med henblik på at nå
fællesforetagendet Clean Sky 2's målsætninger, der er fastsat i artikel 2 i
denne forordning, og accepterer fællesforetagendet Clean Sky 2's vedtægter, kan
enhver juridisk enhed, som er etableret i en medlemsstat eller i et land, der
er associeret med Horisont 2020-rammeprogrammet, ansøge om at blive central
partner i fællesforetagendet Clean Sky 2 i overensstemmelse med punkt 2.
2.           De centrale partnere i
fællesforetagendet Clean Sky 2 og deres relevante affilierede virksomheder
udvælges gennem en åben, ikkediskriminerende og konkurrencepræget indkaldelse
og underkastes en uafhængig evaluering. Indkaldelserne baseres på behovet for
nøglekapaciteter til gennemførelse af programmet. De offentliggøres på Clean
Sky's websted og meddeles via gruppen af repræsentanter for nationalstaterne og
andre kanaler for at sikre den bredest mulige deltagelse.
3.           Ethvert medlem kan opsige sit
medlemskab af fællesforetagendet Clean Sky 2. Opsigelsen træder uigenkaldeligt
i kraft seks måneder efter, at de øvrige medlemmer er underrettet herom. Det
tidligere medlem løses derefter fra alle forpligtelser bortset fra
forpligtelser, som fællesforetagendet Clean Sky 2 har godkendt eller påtaget
sig, før medlemskabet er opsagt.
4.           Medlemskab af fællesforetagendet
Clean Sky 2 kan ikke overdrages til en tredjepart uden forudgående samtykke fra
bestyrelsen.
5.           Fællesforetagendet Clean Sky
2 skal umiddelbart efter enhver ændring af medlemskabet i henhold til denne
bestemmelse på sit websted offentliggøre en opdateret liste over medlemmer af
fællesforetagendet Clean Sky 2 og den dato, hvor en sådan ændring træder i
kraft.
6.           De associerede medlemmers
medlemskab ophæves automatisk, så snart de aktioner, der er iværksat i henhold
til forordning (EF) nr. 71/2008, og som de deltager i, afsluttes, dog senest
den 31. december 2017.
5 – Fællesforetagendet Clean Sky 2's
organisation
1.           Fællesforetagendet
Clean Sky 2 har følgende organer:
(a)         
bestyrelsen
(b)         
den administrerende direktør
(c)         
styringsudvalgene
(d)         
det videnskabelige udvalg
(e)         
gruppen af repræsentanter for nationalstaterne. 
2.           Det videnskabelige udvalg og
gruppen af repræsentanter for nationalstaterne er rådgivningsorganer for
fællesforetagendet Clean Sky 2. 
6 – Bestyrelsens sammensætning 
Bestyrelsen består af følgende medlemmer:
(a)                   
en repræsentant for Kommissionen
(b)                   
en repræsentant for hver leder
(c)                   
en repræsentant for de associerede medlemmer eller
centrale partnere pr. ITD
(d)                   
en repræsentant for de centrale partnere pr. IADP.
7 – Bestyrelsens arbejde
1.           Kommissionens repræsentanter
har 50 % af stemmerettighederne. Kommissionens stemme er udelelig. Alle andre
repræsentanter har det samme antal stemmer. Repræsentanterne bestræber sig på
at opnå enighed. I mangel af enighed træffer bestyrelsen beslutninger med et
flertal på mindst 75 % af alle stemmer, herunder fraværende medlemmers stemmer.

2.           Bestyrelsen vælger sin
formand for en periode på to år.
3.           Bestyrelsen afholder ordinære
møder mindst to gange om året. Den kan afholde ekstraordinære møder på
anmodning af Kommissionen eller et flertal af repræsentanterne for de private
medlemmer eller på anmodning af formanden. Formanden indkalder til
bestyrelsesmøderne, og de afholdes almindeligvis på fællesforetagendet Clean
Sky 2's adresse.
Direktøren har ret til at deltage i forhandlingerne,
men har ikke stemmeret.
Formanden for gruppen af repræsentanter for
nationalstaterne har ret til at deltage i bestyrelsens møder som observatør.
Bestyrelsen kan invitere andre personer til at
deltage i dens møder som observatører, navnlig repræsentanter for regionale
EU-myndigheder.
Medlemmernes repræsentanter er ikke personligt
ansvarlige for de handlinger, som de har foretaget i deres egenskab af
repræsentanter i bestyrelsen.
Bestyrelsen vedtager selv sin forretningsorden. 
Bestyrelsen vedtager overgangsforanstaltninger,
hvis det er relevant. 
8 – Bestyrelsens opgaver
1.           Bestyrelsen har det
overordnede ansvar for fællesforetagendet Clean Sky 2's strategiske orientering
og operationer og fører tilsyn med gennemførelsen af dets aktiviteter.
2.           Bestyrelsen har navnlig til
opgave at:
(a)         
vurdere, godtage eller afvise ansøgninger om nyt
medlemskab i overensstemmelse med punkt 4
(b)         
træffe afgørelse om ophævelse af medlemskab af
fællesforetagendet Clean Sky 2, hvis et medlem ikke opfylder sine forpligtelser
(c)         
vedtage fællesforetagendet Clean Sky 2's
finansielle bestemmelser, jf. forordningens artikel 5
(d)         
vedtage fællesforetagendet Clean Sky 2's årlige
budget, herunder stillingsfortegnelsen med angivelse af antallet af
midlertidige stillinger i hver funktionsgruppe og lønklasse samt antallet af
kontraktansatte og udstationerede nationale eksperter udtrykt i
fuldtidsækvivalenter
(e)         
udøve ansættelsesmyndighedsbeføjelserne i henseende
til personalet i overensstemmelse med artikel 6, stk. 2, i denne forordning
(f)           
udpege og afskedige den administrerende direktør,
forlænge dennes mandat, yde vejledning til vedkommende og føre tilsyn med
vedkommendes indsats
(g)         
godkende programkontorets organisatoriske opbygning
som omhandlet i punkt 10.5 efter henstilling fra den administrerende direktør
(h)         
godkende arbejdsplanen og de tilhørende anslåede
udgifter på forslag af den administrerende direktør efter samråd med det
videnskabelige udvalg og gruppen af repræsentanter for nationalstaterne
(i)           
godkende den supplerende aktivitetsplan som
omhandlet i artikel 4, stk. 2, litra b), i denne forordning på basis af et
forslag fra de private medlemmer og efter om nødvendigt at have ført samråd med
en ad hoc-rådgivningsgruppe
(j)           
godkende årsregnskabet
(k)         
godkende den årlige aktivitetsrapport, herunder de
tilhørende udgifter
(l)           
efter behov sørge for etablering af
fællesforetagendet Clean Sky 2's interne revisionsfunktion
(m)       
godkende indkaldelserne og, hvis det er relevant,
de tilhørende bestemmelser om procedurer for indsendelse, evaluering,
udvælgelse og tildeling
(n)         
godkende listen over forslag og bud, der er udvalgt
til at modtage støtte
(o)         
fastlægge fællesforetagendet Clean Sky 2's
kommunikationspolitik efter henstilling fra den administrerende direktør
(p)         
fastsætte gennemførelsesbestemmelser i tråd med
artikel 6, stk. 3, i denne forordning, hvis det er hensigtsmæssigt
(q)         
fastsætte bestemmelser om udstationering af
nationale eksperter hos fællesforetagendet Clean Sky 2 og brug af praktikanter
i tråd med artikel 7 i denne forordning, hvis det er hensigtsmæssigt
(r)          
etablere rådgivende grupper i tillæg til
fællesforetagendet Clean Sky 2's organer, hvis det er hensigtsmæssigt
(s)          
forelægge Kommissionen enhver anmodning om ændring
af denne forordning, som foreslås af ethvert medlem af fællesforetagendet Clean
Sky 2, hvis det er hensigtsmæssigt
(t)           
påtage sig ansvaret for enhver opgave, der ikke
specifikt tildeles et af fællesforetagendet Clean Sky 2's organer, og som
bestyrelsen kan tildele et af disse organer.
9 – Ansættelse eller afsættelse af den
administrerende direktør samt forlængelse af dennes mandatperiode
1.           Den administrerende direktør
udnævnes af bestyrelsen ud fra en liste over kandidater, som Kommissionen
foreslår på baggrund af en åben og gennemsigtig udvælgelsesprocedure.
Kommissionen inddrager repræsentanter for de andre medlemmer af fællesforetagendet
Clean Sky 2 i udvælgelsesproceduren, hvis det er hensigtsmæssigt. 
Der skal navnlig sikres en hensigtsmæssig
repræsentation af de andre medlemmer af fællesforetagendet Clean Sky 2 i den
fase af udvælgelsesproceduren, hvor der foretages en foreløbig udvælgelse. Med
henblik herpå udpeger de private medlemmer efter gensidig aftale en
repræsentant og en observatør på bestyrelsens vegne.
2.           Den administrerende direktør
ansættes som midlertidigt ansat i fællesforetagendet Clean Sky 2 i henhold til
punkt a) i artikel 2 i ansættelsesvilkårene for de øvrige ansatte i EU.
Ved indgåelsen af aftalen med den administrerende
direktør repræsenteres fællesforetagendet Clean Sky 2 af formanden for
bestyrelsen.
3.           Den administrerende direktørs
mandat er på tre år. Efter denne periode foretager Kommissionen en vurdering af
den administrerende direktørs indsats og fællesforetagendet Clean Sky 2's
kommende opgaver og udfordringer, idet den inddrager de private medlemmer efter
behov.
4.           Bestyrelsen kan forlænge den
administrerende direktørs ansættelsesperiode én gang efter forslag fra
Kommissionen, der tager udgangspunkt i den i stk. 3 omhandlede evaluering, dog
højst for en periode på fem år.
5.           En administrerende direktør,
hvis mandat er blevet forlænget, kan ikke deltage i endnu en
udvælgelsesprocedure til samme stilling ved udløbet af den samlede periode.
6.           Den administrerende direktør
kan kun afskediges efter beslutning truffet af bestyrelsen på forslag af
Kommissionen med inddragelse af de private medlemmer efter behov.
10 – Den administrerende direktørs opgaver
1.           Den administrerende direktør
er den øverste ansvarlige for den daglige ledelse af fællesforetagendet Clean
Sky 2 i overensstemmelse med bestyrelsens beslutninger.
2.           Den administrerende direktør
er fællesforetagendet Clean Sky 2's retlige repræsentant. Vedkommende er
ansvarlig over for bestyrelsen.
3.           Den administrerende direktør
gennemfører budgettet for fællesforetagendet Clean Sky 2.
4.           Den administrerende direktør
skal navnlig varetage følgende opgaver i fuld uafhængighed:
(a)         
udarbejde og med henblik på vedtagelse forelægge
bestyrelsen udkastet til det årlige budget, herunder stillingsfortegnelsen med
angivelse af antallet af midlertidige stillinger i hver funktionsgruppe og
lønklasse samt antallet af kontraktansatte og udstationerede nationale
eksperter udtrykt i fuldtidsækvivalenter
(b)         
udarbejde arbejdsplanen med angivelse af de
tilhørende udgiftsoverslag og forelægge bestyrelsen denne med henblik på
godkendelse
(c)         
forelægge årsregnskabet for bestyrelsen med henblik
på godkendelse
(d)         
udarbejde den årlige aktivitetsrapport med
angivelse af de tilhørende udgifter og forelægge bestyrelsen denne med henblik
på godkendelse
(e)         
som andeninstans varetage bilæggelse af tvister
inden for ITD'er eller IADP'er
(f)           
som førsteinstans varetage bilæggelse af tvister
mellem ITD'er eller IADP'er
(g)         
føre tilsyn med indkaldelserne af forslag på
baggrund af det indhold og de emner, som de relevante ITD'ers/IADP'ers
styringsudvalg foreslår, og i tråd med programmets målsætninger samt forelægge
bestyrelsen fortegnelsen over aktioner, der er udvalgt til at modtage støtte,
med henblik på godkendelse
(h)         
underskrive aftaler og beslutninger
(i)           
underskrive indkøbsaftaler
(j)           
gennemføre fællesforetagendet Clean Sky 2's
kommunikationspolitik
(k)         
tilrettelægge, lede og føre tilsyn med
fællesforetagendet Clean Sky 2's drift og personale inden for de rammer, der
opstilles af bestyrelsen som fastlagt i artikel 6, stk. 2, i denne forordning
(l)           
etablere og opretholde et velfungerende og
effektivt internt kontrolsystem og indberette alle betydelige ændringer heraf
til bestyrelsen
(m)       
sikre, at der foretages risikovurdering og
risikostyring
(n)         
træffe enhver anden foranstaltning, der er
nødvendig for at vurdere fællesforetagendet Clean Sky 2's fremskridt med hensyn
til at nå dets målsætninger
(o)         
varetage alle andre opgaver, som bestyrelsen
pålægger eller uddelegerer til den administrerende direktør
(p)         
sikre samordning mellem de forskellige ITD'er,
IADP'er og tværgående aktiviteter og træffe passende foranstaltninger for at
forvalte grænseflader, undgå uhensigtsmæssige overlapninger mellem projekter og
fremme synergier på tværs af ITD'er, IADP'er og tværgående aktiviteter
(q)         
foreslå bestyrelsen tilpasninger af det tekniske
indhold og budgettildelingerne blandt ITD'erne, IADP'erne og de tværgående
aktiviteter 
(r)          
sikre effektiv kommunikation mellem det
teknologiske evalueringsværktøj, IADP'erne og ITD'erne og sikre, at
tidsfristerne overholdes ved overførsel af nødvendige data til det teknologiske
evalueringsværktøj
(s)          
lede det teknologiske evalueringsværktøjs styrende
organ og sikre, at alle passende foranstaltninger træffes for at gøre det
muligt for det teknologiske evalueringsværktøj at varetage sine opgaver som
beskrevet under punkt 12 
(t)           
sikre, at de opstillede målsætninger opfyldes, og
at tidsplanerne overholdes, koordinere og følge op på ITD'ernes og IADP'ernes
aktiviteter samt foreslå en eventuel videreudvikling af målsætningerne og de
tilhørende tidsplaner
(u)         
overvåge ITD'ernes og IADP'ernes fremskridt hen
imod opfyldelse af målsætningerne, navnlig på grundlag af vurderingerne fra det
teknologiske evalueringsværktøj
(v)         
godkende eventuelle budgetoverførsler på mindre end
10 % af de årlige budgettildelinger mellem og inden for ITD'erne/IADP'erne.
5.           Den
administrerende direktør etablerer et programkontor, som under vedkommendes
ansvar skal udføre alle de støtteopgaver, der skal varetages i kraft af denne
forordning. Programkontoret skal bemandes af fællesforetagendet Clean Sky 2's
personale og navnlig varetage følgende opgaver:
(a)         
yde støtte til etablering og forvaltning af et
hensigtsmæssigt regnskabssystem i overensstemmelse med fællesforetagendet Clean
Sky 2's finansielle bestemmelser
(b)         
administrere de indkaldelser, der er fastlagt i
arbejdsplanen, og gennemføre aftalerne og beslutningerne, herunder koordinere
dem
(c)         
forelægge medlemmerne og de øvrige organer i
fællesforetagendet Clean Sky 2 alle de oplysninger og yde dem al den støtte,
der er nødvendig for, at de kan varetage deres forpligtelser, samt besvare
konkrete anmodninger
(d)         
agere sekretariat for fællesforetagendet Clean Sky
2's organer og understøtte enhver rådgivningsgruppe, som bestyrelsen nedsætter.
11 – Styringsudvalg
1.           Der skal nedsættes
styringsudvalg for følgende ITD'er og IADP'er:
(a)         
IADP Store passagerfly
(b)         
IADP Regionalfly
(c)         
IADP Rotorfly
(d)         
ITD Skrog
(e)         
ITD Motorer
(f)           
ITD Systemer
Styringsudvalgene for følgende ITD'er i
fællesforetagendet Clean Sky findes fortsat og opererer i overensstemmelse med
de nuværende bestemmelser om dem (med hensyn til sammensætning, møder, opgaver
og forretningsorden) som fastsat i forordning (EF) nr. 71/2008, indtil de
aktioner, der iværksættes i henhold til forordning (EF) nr. 71/2008, udløber: 
(g)         
ITD Intelligente fastvingefly
(h)         
ITD Miljøvenlige regionalfly
(i)           
ITD Miljøvenlige rotorfly
(j)           
ITD Systemer til grønne operationer
(k)         
ITD Bæredygtige og miljøvenlige motorer
(l)           
ITD Miljøvenligt design
2.           Sammensætning:
Hvert styringsudvalg består af:
(a)         
en formand – en højtstående repræsentant for ITD-
eller IADP-lederen/-lederne
(b)         
en repræsentant for hver central partner i ITD'en
eller IADP'en
(c)         
en eller flere repræsentanter for programkontoret,
som udpeges af den administrerende direktør
3.           Møder
Hvert styringsudvalg mødes mindst én gang i
kvartalet. Der indkaldes til ekstraordinære møder på anmodning af formanden
eller den administrerende direktør.
En repræsentant for Kommissionen kan deltage som
observatør.
Andre medlemmer med interesse for ITD'ens eller
IADP'ens resultater kan indbydes til at deltage.
4.           Opgaver:
Hvert styringsudvalg har ansvaret for:
(a)         
at styre og overvåge de tekniske funktioner i sin
ITD eller IADP og træffe beslutninger på vegne af fællesforetagendet Clean Sky
2 vedrørende tekniske anliggender, der er specifikke for den relevante ITD
eller IADP i tråd med aftalerne og beslutningerne om tilskud
(b)         
at rapportere til den administrerende direktør på
basis af indikatorer, der fastsættes af fællesforetagendet Clean Sky 2 
(c)         
at fremskaffe alle nødvendige data til det
teknologiske evalueringsværktøj i et format, som der træffes aftale om med det
teknologiske evalueringsværktøj på basis af vilkårene og betingelserne i det
mandat, som bestyrelsen giver det teknologiske evalueringsværktøj med henblik
på vurdering
(d)         
at fastlægge de detaljerede årlige
gennemførelsesplaner for ITD'en/IADP'en i tråd med arbejdsplanen
(e)         
at foreslå indholdet af indkaldelserne af forslag
(f)           
at rådgive om indholdet i de indkaldelser af bud,
der skal iværksættes af fællesforetagendet sammen med og i samarbejde med de
berørte medlemmer
(g)         
at fastlægge rækkefølgen af de centrale partneres
repræsentation i bestyrelsen. Beslutningerne om dette anliggende træffes udelukkende
af repræsentanterne for de centrale partnere. Repræsentanterne for lederne har
ikke stemmeret
(h)         
at bilægge tvister i ITD'en/IADP'en
(i)           
at foreslå den administrerende direktør ændringer
af budgettildelingen inden for sin ITD/IADP.
5.           Forretningsorden:
Hvert styringsudvalg vedtager sin forretningsorden
på grundlag af en fælles skabelon for alle styringsudvalg.
12 – Teknologisk evalueringsværktøj
1.           For hele forløbet af
fællesforetagendet Clean Sky 2 oprettes et uafhængigt teknologisk
evalueringsværktøj som en tværgående aktivitet. 
Det teknologiske evalueringsværktøj har til opgave
at:
(a)         
overvåge og vurdere den miljømæssige og
samfundsmæssige indvirkning fra de teknologiske resultater, der fremkommer ved
de enkelte ITD'er og IADP'er i alle Clean Sky-aktiviteter, og mere specifikt at
sætte tal på den forventede nedbringelse af de samlede støjemissioner og
udledninger af drivhusgasser og luftforurenende stoffer fra luftfartsektoren i
fremtidige scenarier sammenlignet med basisscenarier
(b)         
yde feedback til ITD'erne og IADP'erne for at gøre
det muligt at optimere deres effektivitet i forhold til deres respektive mål og
målsætninger
(c)         
yde input gennem den administrerende direktør til
bestyrelsen om den miljømæssige og samfundsmæssige indvirkning fra alle Clean
Sky-aktiviteter for at gøre det muligt for bestyrelsen at træffe alle de
foranstaltninger, der er nødvendige for at optimere fordelene ved alle Clean
Sky-programmer i forhold til de respektive programmers overordnede mål og
målsætninger
(d)         
med jævne mellemrum fremskaffe oplysninger gennem
medlemmerne, den administrerende direktør og andre af fællesforetagendets
organer om indvirkningen fra ITD'ernes og IADP'ernes teknologiske resultater.
2.           Det teknologiske
evalueringsværktøjs styrende organ ledes af den administrerende direktør. Dets
sammensætning og forretningsorden vedtages af bestyrelsen på grundlag af et
forslag fra den administrerende direktør.
13 – Det videnskabelige udvalg 
1.           Det videnskabelige udvalg
skal bestå af højst 12 medlemmer. Det vælger en formand blandt sine medlemmer.
2.           Medlemmerne skal afspejle en
ligelig repræsentation af globalt anerkendte eksperter fra akademiske kredse,
erhvervslivet og tilsynsmyndighederne. Det videnskabelige udvalgs medlemmer
skal under ét besidde den videnskabelige kompetence og ekspertise inden for
hele det tekniske område, der er nødvendig for at afgive anbefalinger til
fællesforetagendet Clean Sky 2 på et videnskabeligt grundlag.
3.           Bestyrelsen fastlægger
kriterierne og udvælgelsesprocesserne for sammensætningen af det videnskabelige
udvalg og udpeger medlemmerne. Bestyrelsen skal tage hensyn til de mulige
kandidater, som gruppen af repræsentanter for nationalstaterne foreslår.
4.           Det videnskabelige udvalg
skal udføre følgende opgaver:
(a)         
rådgive om de videnskabelige prioriteter, der skal
behandles i arbejdsplanerne
(b)         
rådgive om de videnskabelige resultater, der
beskrives i den årlige aktivitetsrapport.
5.           Det videnskabelige udvalg
afholder møde mindst én gang om året. Formanden indkalder til møderne.
6.           Det videnskabelige udvalg kan
med formandens samtykke invitere andre personer til at deltage på dets møder.
7.           Det videnskabelige udvalg
vedtager selv sin forretningsorden. 
14 – Gruppen af repræsentanter for
nationalstaterne
1.           Gruppen af repræsentanter for
nationalstaterne består af en repræsentant for hver medlemsstat og for hvert af
de lande, der er associeret med Horisont 2020-rammeprogrammet. Den vælger en
formand blandt sine medlemmer.
2.           Gruppen af repræsentanter for
nationalstaterne mødes mindst én gang om året. Formanden indkalder til møderne.
Den administrerende direktør og bestyrelsesformanden eller deres repræsentanter
deltager i møderne.
Formanden for gruppen af repræsentanter for
nationalstaterne kan invitere andre personer til at deltage på dens møder som
observatører, navnlig repræsentanter for regionale EU-myndigheder og
repræsentanter for SMV-sammenslutninger.
3.           Gruppen af repræsentanter for
nationalstaterne skal navnlig gennemgå oplysninger og fremsætte udtalelser om
følgende:
(a)         
de fremskridt, der gøres i programmet of
fællesforetagendet Clean Sky 2 og i retning af opnåelse af dets mål
(b)         
opdateringer af den strategiske retning
(c)         
forbindelser til Horisont 2020-rammeprogrammet
(d)         
arbejdsplaner
(e)         
inddragelse af SMV'er.
4.           Gruppen af repræsentanter for
nationalstaterne skal også give fællesforetagendet Clean Sky 2 oplysninger om
følgende emner og fungere som grænseflade med foretagendet i forhold til disse:
(a)         
status for relevante nationale eller regionale
programmer for forskning og innovation og udpegelse af mulige samarbejdsområder,
bl.a. med hensyn til udbredelse af luftfartsteknologier
(b)         
særlige foranstaltninger truffet på nationalt eller
regionalt plan med hensyn til formidlingsarrangementer, relevante tekniske
workshopper og kommunikationsaktiviteter.
5.           Gruppen af repræsentanter for
nationalstaterne kan på eget initiativ fremsætte henstillinger til
fællesforetagendet Clean Sky 2 om anliggender af teknisk, ledelsesmæssig og
finansiel karakter, især når disse påvirker nationale eller regionale
interesser.
Fællesforetagendet Clean Sky 2 underretter gruppen
af repræsentanter for nationalstaterne om sin opfølgning på sådanne
henstillinger.
6.           Gruppen af repræsentanter for
nationalstaterne vedtager selv sin forretningsorden.
15 – Finansieringskilder
1.           Fællesforetagendet Clean Sky
2 finansieres i fællesskab af EU og de private medlemmer og disses associerede
medlemmer i form af finansielle bidrag, der betales i rater, og bidrag
bestående af omkostninger, som de påføres i forbindelse med gennemførelsen af
indirekte aktioner, og som ikke refunderes af fællesforetagendet Clean Sky 2.
2.           De administrative
omkostninger ved fællesforetagendet Clean Sky 2 må ikke overstige 80 mio. EUR
og dækkes gennem finansielle bidrag, som fordeles ligeligt mellem EU og de
private medlemmer af fællesforetagendet Clean Sky 2 på årsbasis. Hvis en del af
bidraget til de administrative omkostninger ikke anvendes, kan de stilles til
rådighed til dækning af fællesforetagendet Clean Sky 2's driftsomkostninger.
3.           Fællesforetagendet Clean Sky
2's driftsomkostninger dækkes gennem:
a)      et finansielt bidrag fra EU
b)      bidrag i naturalier fra andre medlemmer
end EU og deres associerede enheder bestående af de omkostninger, som de
påføres ved gennemførelsen af indirekte aktioner, med fradrag af bidraget fra
fællesforetagendet Clean Sky 2 og alle andre EU-bidrag til disse omkostninger.
4.           De ressourcer, som
fællesforetagendet Clean Sky 2 anfører i sit budget, består af følgende bidrag:
(a)         
medlemmernes finansielle bidrag til de
administrative omkostninger
(b)         
 EU's finansielle bidrag til driftsomkostningerne
(c)         
fællesforetagendet Clean Sky 2's eventuelle
indtægter
(d)         
eventuelle andre finansielle bidrag, ressourcer og
indtægter.
Eventuelle renter af de bidrag, der betales til
fællesforetagendet Clean Sky 2 af dets medlemmer, anses for fællesforetagendets
indtægter.
5.           Alle fællesforetagendet Clean
Sky 2's ressourcer og aktiviteter skal benyttes til at opfylde målene i denne
forordnings artikel 2.
6.           Fællesforetagendet Clean Sky
2 ejer alle de aktiver, som det frembringer eller får overført med henblik på
at opfylde sine mål, jf. artikel 2 i denne forordning.
7.           Undtagen i tilfælde af
afvikling af fællesforetagendet Clean Sky 2, jf. punkt 24, foretages der ingen
udbetalinger til fællesforetagendet Clean Sky 2's medlemmer af et eventuelt
overskud i indtægterne i forhold til udgifterne.
16 – Bevilling af EU-bidrag 
1.           EU's
bidrag til driftsomkostninger bevilges som følger:
(a)         
op til 40 % af EU's samlede støtte bevilges til
lederne og deres deltagende affilierede virksomheder
(b)         
op til 30 % af EU's samlede støtte bevilges
til de centrale partnere og deres deltagende affilierede virksomheder 
(c)         
mindst 30 % af EU's samlede støtte bevilges
ved konkurrenceprægede indkaldelser af forslag og indkaldelser af bud. Der skal
lægges særlig vægt på at sikre, at SMV’er deltager i passende omfang. 
2.           Støtten under punkt 1
bevilges på baggrund af en vurdering af forslagene foretaget af uafhængige
eksperter. 
3.           En vejledende fordeling EU's
bidrag til ITD'erne/IADP'erne/de tværgående aktiviteter findes i bilag III til
denne forordning.
17 – Finansielle forpligtelser
1.           Fællesforetagendet Clean Sky
2's finansielle forpligtelser må ikke overstige værdien af de finansielle
midler, som det har til sin rådighed, eller som medlemmerne har afsat til dets
budget.
2.           Budgetforpligtelserne kan
opdeles i årsrater. Hvert år bevilger Kommissionen og fællesforetagendet Clean
Sky 2 årsraterne under hensyntagen til fremskridtene i de aktioner, som
modtager økonomisk støtte, de anslåede behov og det budget, der er til
rådighed.
De berørte modtagere af EU-midler underrettes om
den vejledende tidsplan for bevilling af de enkelte årsrater.
18 – Regnskabsår
Regnskabsåret løber fra den 1. januar til den
31. december.
19 – Operationel og finansiel planlægning
1.           Den administrerende direktør
forelægger med henblik på vedtagelse bestyrelsen et udkast til en flerårig
eller årlig arbejdsplan, som skal omfatte en detaljeret plan for forsknings- og
innovationsaktiviteterne, de administrative aktiviteter og de tilhørende
udgiftsoverslag. Udkastet til arbejdsplanen skal også omfatte den anslåede
værdi af de bidrag, der skal ydes i henhold til punkt 15.3b.
2.           Arbejdsplanen vedtages ved
udgangen af det år, der ligger umiddelbart før dens gennemførelse.
Arbejdsplanen gøres offentligt tilgængelig.
3.           Den administrerende direktør
udarbejder udkastet til det årlige budget for det følgende år og forelægger
bestyrelsen det med henblik på vedtagelse.
4.           Det årlige budget for et
bestemt år vedtages af bestyrelsen ved udgangen af det foregående år.
5.           Det årlige budget tilpasses
for at tage hensyn til det EU-bidrag, der fastsættes i EU's budget.
20 – Operationel og finansiel rapportering
1.           Den administrerende direktør
rapporterer årligt til bestyrelsen om varetagelsen af vedkommendes opgaver i
overensstemmelse med fællesforetagendet Clean Sky 2's finansielle bestemmelser.
Senest den 15. februar hvert år forelægger den
administrerende direktør med henblik på godkendelse bestyrelsen en årlig
aktivitetsrapport om de fremskridt, som fællesforetagendet Clean Sky 2 har
gjort i det foregående kalenderår, navnlig med hensyn til arbejdsplanen. Denne
rapport skal bl.a. omfatte oplysninger om følgende:
(a)         
forsknings- og innovationsaktioner samt andre
aktioner, der er gennemført, og de tilhørende udgifter
(b)         
de indsendte forslag til aktioner udspecificeret på
deltagertype, såsom SMV'er, og land
(c)         
de aktioner, der er udvalgt til at modtage støtte,
udspecificeret på deltagertype, såsom SMV'er, og land og med angivelse af
fællesforetagendet Clean Sky 2's bidrag til de enkelte deltagere og aktioner.
2.           Når den årlige
aktivitetsrapport er godkendt af bestyrelsen, gøres den offentligt tilgængelig.
3.           Fællesforetagendet Clean Sky
2 rapporterer årligt til Kommissionen i overensstemmelse med artikel 60, stk.
5, i forordning (EU, Euratom) nr. 966/2012.
4.           Fællesforetagendet Clean Sky
2's regnskaber gennemgås af et uafhængigt revisionsorgan som fastlagt i artikel
60, stk. 5, i forordning (EU, Euratom) nr. 966/2012.
Fællesforetagendet Clean Sky 2's regnskaber
gennemgås ikke af Revisionsretten.
21 – Intern revision
Kommissionens interne revisor udøver samme
beføjelser over fællesforetagendet Clean Sky 2 som i forhold til Kommissionen.
22 – Medlemmernes ansvar og forsikring
1.           Medlemmernes økonomiske
ansvar for fællesforetagendet Clean Sky 2's gæld er begrænset til det bidrag,
de allerede har ydet til de administrative omkostninger.
2.           Fællesforetagendet Clean Sky
2 tegner en passende forsikring.
23 – Interessekonflikter
1.           Fællesforetagendet Clean Sky
2 og dets organer og personale skal undgå enhver interessekonflikt ved
gennemførelsen af deres aktiviteter.
2.           Bestyrelsen kan vedtage
bestemmelser om forebyggelse og håndtering af interessekonflikter hos
foretagendets medlemmer, organer og personale. I disse bestemmelser skal der
træffes foranstaltninger for at undgå interessekonflikter hos repræsentanterne
for de medlemmer, der sidder i bestyrelsen. 
24 – Afvikling
1.           Fællesforetagendet Clean Sky
2 afvikles ved udgangen af den periode, der er fastsat i denne forordnings
artikel 1.
2.           Afviklingsproceduren indledes
automatisk, hvis Kommissionen eller alle private medlemmer opsiger deres
medlemskab af fællesforetagendet Clean Sky 2.
3.           Til at forestå afviklingen af
fællesforetagendet Clean Sky 2 udpeger bestyrelsen en eller flere likvidatorer,
som handler i overensstemmelse med bestyrelsens beslutninger.
4.           Under afviklingen af
fællesforetagendet Clean Sky 2 skal dets aktiver bruges til at dække dets
forpligtelser og udgifterne til afviklingen. Et eventuelt overskud fordeles
mellem eksisterende medlemmer på tidspunktet for afviklingen i forhold til
deres økonomiske bidrag til fællesforetagendet Clean Sky 2. Et eventuelt
overskud, der tilfalder EU, tilbageføres til EU's budget.
5.           Der oprettes en ad
hoc-procedure for at sikre en hensigtsmæssig forvaltning af eventuelle aftaler
og beslutninger, som fællesforetagendet Clean Sky 2 har indgået og truffet, og
af kontrakter om indkøb af en varighed, der overstiger fællesforetagendets
varighed.
BILAG II 
Private medlemmer af fællesforetagendet Clean Sky 2 
1.           LEDERE: 
1.           AgustaWestland SpA og
AgustaWestland Limited
2.           Airbus SAS
3.           Alenia Aermacchi SpA
4.           Dassault Aviation SA
5.           Deutsches Zentrum für Luft-
und Raumfahrt (DLR) e.V.
6.           EADS-CASA 
7.           Eurocopter SAS
8.           Evektor
9.           Fraunhofer Gesellschaft zur
Förderung der angewandten Forschung e.V.
10.         Liebherr-Aerospace Lindenberg
GmbH
11.         MTU Aero Engines AG
12.         Piaggio Aero Industries
13.         Rolls-Royce Plc. 
14.         SAAB AB
15.         Safran SA
16.         Thales Avionics SAS
2.           ASSOCIEREDE MEDLEMMER 
Liste over associerede medlemmer i
fællesforetagendet Clean Sky i henhold til forordning (EF) nr. 71/2008, som
også bliver medlemmer af fællesforetagendet Clean Sky 2 i henhold til
nærværende forordning, indtil deres aktioner, der er iværksat i henhold til
forordning (EF) 71/2008[23],
er gennemført. 
1.           Fiber Optic Sensors and
Sensing Syst. (FOS&S) 
2.           LMS International NV
3.           Micromega Dynamics
4.           EPFL Ecole Polytechnique
Lausanne
5.           ETH Zurich
6.           Huntsman Advanced Materials
7.           RUAG Schweiz AG 
8.           University of Applied
Sciences NW Switzerland (FHNW) 
9.           ATG Akustik Technologie
Goettingen
10.         DIEHL Aerospace
11.         DLR
12.         EADS Deutschland GmbH 
13.         HADEG Recycling GmbH
14.         MTU Aero Engines 
15.         Aeronova Aerospace SAU
16.         Aeronova Engineering Solutions

17.         Aeronova Manufacturing
Engineering 
18.         ITP
19.         EADS France 
20.         ONERA
21.         Zodiac ECE 
22.         Zodiac Intertechnique
23.         Zodiac Aerazur 
24.         HAI
25.         IAI
26.         Aerosoft
27.         Avio
28.         CIRA
29.         CSM 
30.         DEMA
31.         FOX BIT
32.         IMAST
33.         Piaggio Aero Industries 
34.         Politecnico di Torino
35.         Universita degli Studi Di
Napoli "Federico II" Polo delle Scienze e della Tecnologia
36.         Selex ES
37.         SICAMB SPA
38.         Univesità di Bologna 
39.         Università degli Studi di Pisa
40.         ATR
41.         ELSIS
42.         University of Malta
43.         Aeronamic
44.         Airborne Technology Centre
45.         KIN Machinebouw B.V.
46.         Eurocarbon
47.         Fokker Aerostructures B.V.[24]
48.         Fokker Elmo
49.         Green Systems for Aircraft
Foundation (GSAF)
50.         Igor Stichting IGOR 
51.         Microflown Technologies
52.         NLR
53.         Stichting NL Cluster for ED
54.         Stichting NL Cluster for SFWA
55.         Sergem Engineering
56.         GKN Aerospace Norway[25]
57.         TU Delft
58.         Universiteit Twente
59.         PZL - Swidn
60.         Avioane Craiova
61.         INCAS
62.         Romaero
63.         Straero
64.         GKN Aerospace Sweden AB[26]
65.         CYTEC[27]
66.         Cranfield University
67.         QinetiQ
68.         University of Nottingham
BILAG III
Vejledende
bevilling af EU-bidrag til ITD'er/IADP'er/tværgående aktiviteter
   || 100 % 
 IADP'er ||   
 Store passagerfly || 32 % 
 Regionalfly || 6 % 
 Rotorfly || 12 % 
 ITD'er ||   
 Skrog || 19 % 
 Motorer || 17 % 
 Systemer || 14 % 
 Tværgående aktiviteter ||   
 Teknologisk evalueringsværktøj || 1 % af ovenstående IADP/ITD-værdier 
 Miljøvenligt design || 2 % af ovenstående IADP/ITD-værdier 
 Små luftfartøjer || 3 % af ovenstående IADP/ITD-værdier 
FINANSIERINGSOVERSIGT TIL
FORSLAGET 
1.           FORSLAGETS/INITIATIVETS RAMME 
              1.1.    Forslagets/initiativets betegnelse 
              1.2.    Berørt(e)
politikområde(r) inden for ABM/ABB-strukturen
              1.3.    Forslagets/initiativets
art 
              1.4.    Mål

              1.5.    Forslagets/initiativets
begrundelse 
              1.6.    Varighed
og finansielle virkninger 
              1.7.    Påtænkt(e)
forvaltningsmetode(r) 
2.           FORVALTNINGSFORANSTALTNINGER 
              2.1.    Bestemmelser
om tilsyn og rapportering 
              2.2.    Forvaltnings-
og kontrolsystem 
              2.3.    Foranstaltninger
til forebyggelse af svig og uregelmæssigheder 
3.           FORSLAGETS/INITIATIVETS ANSLÅEDE
FINANSIELLE VIRKNINGER 
              3.1.    Berørt(e)
udgiftspost(er) i budgettet og udgiftsområde(r) i den flerårige finansielle
ramme 
              3.2.    Anslåede
virkninger for udgifterne 
              3.2.1. Sammenfatning af de
anslåede virkninger for udgifterne 
              3.2.2. Anslåede virkninger
for fællesforetagendet Clean Sky 2's bevillinger 
              3.2.3. Anslåede virkninger
for fællesforetagendet Clean Sky 2's menneskelige ressourcer
              3.2.4. Forenelighed med
indeværende flerårige finansielle ramme
              3.2.5. Tredjeparts bidrag
til finansieringen 
              3.3.    Anslåede virkninger for
indtægterne
FINANSIERINGSOVERSIGT
TIL FORSLAGET 
1.           FORSLAGETS/INITIATIVETS RAMME 
1.1.        Forslagets/initiativets
betegnelse 
Forslag
til Rådets forordning om fællesforetagendet Clean Sky 2. 
1.2.        Berørt(e) politikområde(r)
inden for ABM/ABB-strukturen[28]

Politikområde:
08 Forskning og innovation
Aktivitet:
Horisont 2020
1.3.        Forslagets/initiativets art 
¨ Forslaget/initiativet
drejer sig om en ny aktion 
¨ Forslaget/initiativet
drejer sig om en ny aktion som opfølgning på et pilotprojekt/en forberedende
aktion[29]

X Forslaget/initiativet
drejer sig om forlængelse af en eksisterende aktion 
¨ Forslaget/initiativet drejer sig om omlægning af en aktion til en ny
aktion 
1.4.        Mål
1.4.1.     Det eller de af Kommissionens
flerårige strategiske mål, som forslaget/initiativet vedrører 
Den
primære begrundelse er at øge EU's luftfartsteknologiers konkurrenceevne og
gøre dem mere miljøvenlige i tråd med målsætningerne for Europa 2020, hvidbogen
om transport og udfordringen Transport under Horisont 2020. 
1.4.2.     Specifikke mål og berørte
ABM-/ABB-aktiviteter 
Specifikke mål
Fællesforetagendet
Clean Sky 2 har følgende målsætninger:
1.       at
bidrage til færdiggørelsen af de forskningsaktiviteter, der er iværksat i
henhold til forordning (EF) nr. 71/2008, og til gennemførelsen af
Europa-Parlamentets og Rådets forordning (EU) nr. …/2013 af … 2013 om
oprettelse af Horisont 2020-rammeprogrammet og navnlig udfordringen
"Intelligent, grøn og integreret transport" i søjlen for
samfundsmæssige udfordringer ... i [Rådets] afgørelse (EU) nr. …/2013/EU [af …
2013 om oprettelse af særprogrammet Horisont 2020]
2.       at
bidrage til opnåelse af målsætningerne for det fælles teknologiinitiativ
vedrørende Clean Sky 2, navnlig at integrere, demonstrere og validere
teknologier, der kan:
a)       øge
luftfartøjers brændstofeffektivitet og dermed mindske CO2-emissionerne
med 20 til 30 % i forhold til emissionerne fra luftfartøjer med den seneste
teknologi, der sættes i drift fra og med 2014
b)       mindske
luftfartøjers NOx- og støjemissioner med 20 til 30 % i forhold til emissionerne
fra luftfartøjer med den seneste teknologi, der sættes i drift fra og med 2014.
Dette
skal opnås senest i 2024. 
Berørte ABM-/ABB-aktiviteter
Afsnit:
08 Forskning og innovation
1.4.3.     Forventede resultater og
virkninger
Angiv, hvilke virkninger forslaget/initiativet
forventes at få for modtagerne/målgruppen.
Interessenterne
i luftfartssektoren vil kunne samarbejde, hvilket vil have en positiv
indvirkning på miljøet og fremme markedsudviklingen.
Luftfartsindustrien
vil øge sin konkurrenceevne. Initiativet vil skabe den fornødne dynamik, der
sikrer stabil vækst med hensyn til samfundsmæssige fordele og økonomisk vækst.
Det vil sikre kontinuitet i forhold til Clean Sky 1-programmet, som udløber i
2017. 
Det
budget, der er fastsat for Clean Sky 2, suppleres af øgede private
investeringer i forskning og vil virke som en katalysator for væsentlige
investeringer i nye generationer af grønne luftfartøjer, motorer og systemer. 
1.4.4.     Virknings- og
resultatindikatorer 
Angiv indikatorerne
til kontrol af forslagets/initiativets gennemførelse.
Overvågningen
og evalueringen af fremskridtene under fællesforetagendet Clean Sky 2 foretages
af både eksterne og interne organer. 
Overvågningen
af de interne fremskridt foretages først af fællesforetagendets programkontor.
Denne overvågning suppleres af, at fællesforetagendet sammen med uafhængige
eksterne eksperter foretager en teknisk gennemgang én gang om året. Endvidere
vil det videnskabelige udvalg analysere resultaterne af gennemgangen og
fremsætte en udtalelse. 
Overvågningen
af fremskridtene foretages ud fra en veldefineret vifte af centrale
resultatindikatorer vedrørende tekniske, forvaltningsmæssige og finansielle
anliggender såsom budgetgennemførelse, antal klager, tidsrum frem til
udbetaling og tilskud osv.
Med
hensyn til det nuværende Clean Sky-program vil det teknologiske
evalueringsværktøj udgøre et vigtigt instrument til måling af indvirkningen. 
Den
eksterne evaluering af hele programmet tilrettelægges af Kommissionen og
foretages af uafhængige eksperter.
1.5.        Forslagets/initiativets
begrundelse 
1.5.1.     Behov, der skal opfyldes på
kort eller lang sigt 
Der
er behov for, at alle parter engagerer sig fuldt ud. De private medlemmer bag
Clean Sky 2-forslaget har allerede underskrevet en hensigtserklæring. 
1.5.2.     Merværdien ved en indsats fra
EU's side
Den
teknologiske kapacitet inden for luftfart er højt specialiseret, komplementær
og fordelt geografisk over hele EU. Derfor rækker forskningsdagsordenen for
udvikling af mere miljøvenlige luftfartøjer ud over de enkelte nationalstaters
grænser og ud over at sikre kapacitet hos disse, både med hensyn til
finansielle forpligtelser og anvendt forskningskapacitet.
Nationale
programmer kan ikke til fulde overvinde de store teknologiske udfordringer på
grund af luftfartsindustriens paneuropæiske natur. Kun et program i stor
målestok med en velstruktureret og fokuseret forskningsdagsorden kan stimulere
de nødvendige teknologiske gennembrud.
1.5.3.     Erfaringer fra lignende
foranstaltninger
Fællesforetagendet
Clean Sky blev oprettet af Rådet i 2007 på baggrund af behovet for at begrænse
miljøpåvirkningen fra den fortsat øgede lufttrafik. Der blev påpeget et klart
behov for at begrænse luftfartøjernes udledninger. I forskningsprogrammet under
Clean Sky 1 fokuseres der på at nå disse mål inden 2017. Indtil nu tyder de
teknologiske forbedringer på en nedbringelse af CO2-emissionerne på
20 %. 
Fællesforetagendet
Clean Sky har formået at sikre udbredt deltagelse på højt niveau blandt alle
centrale interessenter, herunder et stort antal SMV'er. Siden det blev
oprettet, har fællesforetagendet Clean Sky fremmet opnåelsen af de strategiske
miljømæssige mål.
1.5.4.     Sammenhæng med andre relevante
instrumenter og eventuel synergivirkning
Med
hensyn til sammenhæng med medlemsstaternes programmer åbner Clean Sky 2
mulighed for fortsat deltagelse på grund af dets langsigtede karakter og det
store engagement i industrien, og fordi medlemsstaterne er direkte involveret
gennem gruppen af repræsentanter for nationalstaterne, der fungerer som et
formidlingscenter til udveksling af oplysninger. Endvidere sikrer industriens
og de nationale og regionale repræsentanters deltagelse i fastlæggelsen af
programmet maksimal synergi takket være den feedback, som de giver deres
nationale og regionale myndigheder. Den løftestangseffekt, som forventes fra
Clean Sky 2, bør medføre øget bevidsthed og eventuelt ændring af målsætningerne
for de understøttende programmer på nationalt plan og EU-plan.
1.6.        Varighed og finansielle
virkninger 
X Forslag/initiativ af begrænset varighed 
–     
X  Forslag/initiativ
gældende fra den 1.1.2014 til den 31.12.2024 
–     
X  Finansielle
virkninger fra 2014 til 2020 for forpligtelsesbevillinger
–     
X  Finansielle
virkninger fra 2014 til 2020 for betalingsbevillinger
¨ Forslag/initiativ af ubegrænset
varighed
–     
Iværksættelse med en indkøringsperiode fra ÅÅÅÅ til
ÅÅÅÅ
–     
derefter gennemførelse i fuldt omfang
1.7.        Påtænkt(e)
forvaltningsmetode(r)[30] 
¨ Direkte forvaltning ved Kommissionen gennem:
–     
¨  forvaltningsorganer 
–     
¨ Delt forvaltning
sammen med medlemsstaterne:
–     
X Indirekte forvaltning ved
uddelegering af budgetgennemførelsesopgaver til:
–     
     ¨         internationale organisationer og deres agenturer (angiv
hvilke)
–     
¨  EIB/Den Europæiske Investeringsbank
–     
X  organer som
omhandlet i finansforordningens artikel 209
–     
     ¨         offentligretlige organer
–     
¨  privatretlige organer, der har fået overdraget offentlige
tjenesteydelsesopgaver, i det omfang at de stiller tilstrækkelige finansielle
garantier
–     
¨  privatretlige organer, der er undergivet lovgivningen i en
medlemsstat, og som har fået overdraget gennemførelsen af et offentlig-privat
partnerskab, og som stiller tilstrækkelige finansielle garantier
–     
¨ personer, der er pålagt at gennemføre specifikke aktioner i FUSP i
henhold til afsnit V i TEU, og som er identificeret i den relevante
basisretsakt.
Bemærkninger 
Ikke relevant
2.           FORVALTNINGSFORANSTALTNINGER 
2.1.        Bestemmelser om tilsyn og
rapportering 
Hyppighed og
betingelser angives.
Fællesforetagendet
Clean Sky 2 vil blive kontrolleret gennem mellemliggende led og i medfør af
vedtægternes punkt 6 og 20.
Som
et EU-OPP-organ i henhold til artikel 209 i finansforordningen arbejder
fællesforetagendet Clean Sky 2 under strenge regler om kontrol. 
Kontrollen
foretages gennem:
–
bestyrelsens tilsyn
–
midtvejsevalueringer og en endelig evaluering foretaget af eksterne eksperter
(hvert tredje år og ved afslutningen af programmet, under Kommissionens tilsyn)
2.2.        – Fællesforetagendets
arbejdsplan og årlige aktivitetsrapport. Forvaltnings- og kontrolsystem
2.2.1.     Rammer for intern kontrol 
Kommissionen
vil gennem den ved delegation bemyndigede anvisningsberettigede sikre, at de
regler, der gælder for fællesforetagendet Clean Sky 2, er i fuld
overensstemmelse med kravene i artikel 60 og 61 i finansforordningen.
Tilsynsordninger for fællesforetagendet Clean Sky 2, herunder medlemskab af
bestyrelsen, og rapporteringsordninger vil sikre, at Kommissionens
tjenestegrene kan opfylde ansvarlighedskravene over for både kollegiet og
budgetmyndigheden.
Rammerne
for intern kontrol med fællesforetagendet Clean Sky 2 bygger på:
–
gennemførelse af interne kontrolstandarder, der sikrer mindst samme niveau som
Kommissionens
–
procedurer for udvælgelse af de bedste projekter gennem uafhængig evaluering og
for omsætning af dem i retlige instrumenter
–
projektledelse og kontraktforvaltning i hele det enkelte projekts levetid
–
forudgående kontrol af alle krav, herunder modtagelse af revisorerklæringer og
forudgående attestering af regnskabsmetode 
–
efterfølgende revisioner af et udsnit af krav som led i de efterfølgende
revisioner under Horisont 2020
–
videnskabelig evaluering af projektresultater.
Der
er truffet diverse foranstaltninger for at afbøde den iboende risiko for
interessekonflikter inden for fællesforetagendet Clean Sky 2, navnlig et lige
antal stemmer til Kommissionen og de industrielle partnere i bestyrelsen,
bestyrelsens udvælgelse af direktøren på basis af et forslag fra Kommissionen,
personalets uafhængighed, evalueringer foretaget af uafhængige eksperter på
baggrund af offentliggjorte udvælgelseskriterier kombineret med appelmekanismer
og fyldestgørende erklæringer om eventuelle interesser. Fastsættelse af etiske
og organisatoriske værdier vil være en af fællesforetagendets vigtigste
opgaver, og Kommissionen vil føre tilsyn med dette.
2.2.2      Omkostninger og fordele ved
kontrollen
Kommissionens
interne revisor udøver samme beføjelser over fællesforetagendet Clean Sky 2 som
i forhold til Kommissionen. Desuden kan Kommissionen efter behov sørge for
etablering af fællesforetagendets interne revisionsfunktion
Den
administrerende direktør for fællesforetagendet Clean Sky 2 vil som
anvisningsberettiget skulle introducere et omkostningseffektivt system til
intern kontrol og forvaltning. Vedkommende skal rapportere til Kommissionen om
de rammer for intern kontrol, der anvendes.
Kommissionen
vil overvåge risikoen for manglende overensstemmelse gennem det
rapporteringssystem, som den udvikler, og ved at følge resultaterne af
efterfølgende revisioner hos modtagerne af EU-midler fra fællesforetagendet
Clean Sky 2 som led i efterfølgende revisioner, der dækker hele Horisont 2020. 
I
det etablerede kontrolsystem skal der tages hensyn til den udbredte holdning
blandt modtagerne af EU-midler og hos lovgivningsmyndigheden om, at den
kontrolbyrde, der kræves for at sikre en fejlprocent på 2 %, er blevet for
tung. Det risikerer at sænke EU-forskningsprogrammets tiltrækningskraft, og det
vil berøre EU's forskning og innovation negativt.
Det
Europæiske Råd konkluderede den 4. februar 2011, at "det er afgørende, at
EU-instrumenterne til fremme af FUI forenkles for at gøre det lettere for de
bedste videnskabsfolk og de mest innovative virksomheder at anvende dem, især
ved at de relevante institutioner når til enighed om en ny balance mellem
tillid og kontrol og mellem at løbe risici og at undgå risici" (se EUCO
2/1/11 REV1, Bruxelles, den 8. marts 2011).
I
sin afgørelse af 11. november 2010 (P7_TA(2010)0401) om forenkling af
gennemførelsen af rammeprogrammerne for forskning støtter Europa-Parlamentet
udtrykkeligt en højere forskningsspecifik fejlrisiko og "er bekymret over,
at den nuværende ordning og praksis for forvaltningen af FP 7 i alt for høj
grad er kontrolorienteret og dermed fører til spild af ressourcer, lavere
deltagelse og mindre attraktive forskningsmiljøer; bemærker med bekymring, at
det eksisterende forvaltningssystem baseret på nulrisiko synes at lægge vægt på
risikominimering i stedet for risikostyring". 
Blandt
interessenterne og institutionerne er der således udbredt accept af, at der ud
over fejlprocenten skal tages hensyn til hele viften af mål og interesser,
navnlig succes med forskningspolitikken, den internationale konkurrenceevne og
den videnskabelige ekspertise. Samtidig er der et klart behov for at forvalte
budgettet på en effektiv måde og forhindre svig og spild. 
Som
nævnt ovenfor vil Kommissionen overvåge risikoen for manglende overensstemmelse
gennem det rapporteringssystem, som den udvikler, og ved at følge resultaterne
af efterfølgende revisioner hos modtagerne af EU-midler fra fællesforetagendet
Clean Sky 2 som led i efterfølgende revisioner, der dækker hele Horisont 2020. 
2.2.3.     Forventet niveau af risiko for
manglende overensstemmelse 
Som
Kommissionen berettede i finansieringsoversigten til forslaget om Horisont
2020, er det ultimative mål stadig at opnå en tilbageværende fejlprocent på
mindre end 2 % af de samlede udgifter i hele programmets levetid, og i den
henseende har den introduceret en række forenklingsforanstaltninger. Der skal
dog tages hensyn til de øvrige mål, der er fastsat ovenfor, og omkostningerne
til kontroller.
Da
reglerne for deltagelse i fællesforetagendet Clean Sky 2 grundlæggende er de
samme som Kommissionen vil bruge, og støttemodtagerne har en risikoprofil, der
er den samme som Kommissionens, kan det forventes, at fejlprocenten vil være
den samme som den, Kommissionen fastsatte for Horisont 2020, dvs. at der gives
en rimelig forsikring om, at risikoen for fejl i den flerårige udgiftsperiode
på årsbasis vil ligge inden for 2-5 % med det ultimative mål at opnå en
tilbageværende fejlprocent så tæt som muligt på 2 % ved afslutningen af de
flerårige programmer, når der først er taget hensyn til den økonomiske effekt
af alle revisioner, korrektioner og tilbagesøgningsforanstaltninger.
Af
finansieringsoversigten til forslaget om Horisont 2020 fremgår fyldestgørende
oplysninger om den forventede fejlprocent med hensyn til deltagerne.
2.3.        Foranstaltninger til
forebyggelse af svig og uregelmæssigheder
Kommissionen
vil sikre, at fællesforetagendet Clean Sky 2 anvender procedurer til bekæmpelse
af svig i alle faser af forvaltningsprocessen. Forslagene til Horisont 2020 har
været underlagt fraud-proofing og en vurdering af deres indvirkning. Generelt
bør de foreslåede foranstaltninger have en positiv indvirkning på bekæmpelsen
af svig, navnlig det større fokus på risikobaseret revision og styrket
videnskabelig evaluering og kontrol.
Kommissionen
vil sikre, at der iværksættes passende foranstaltninger for at sikre, at når
aktioner finansieret i henhold til denne forordning gennemføres, beskyttes EU's
finansielle interesser ved brug af foranstaltninger, der forebygger svig,
korruption og andre ulovlige aktiviteter. Dette sikres ved effektive kontroller
og – hvis der registreres uregelmæssigheder – ved inddrivelse af uretmæssigt
udbetalte beløb og om fornødent rimelige, effektive og afskrækkende bøder.
Det
nuværende fællesforetagende Clean Sky 2 samarbejder allerede med Kommissionens
tjenestegrene i sager om svig og uregelmæssigheder, og Kommissionen vil sikre,
at dette samarbejde videreføres og styrkes. 
Revisionsretten
har beføjelse til gennem bilagskontrol og kontrol på stedet at kontrollere alle
tilskudsmodtagere, kontrahenter og underkontrahenter, som har modtaget
EU-midler under programmet.
Det
Europæiske Kontor for Bekæmpelse af Svig (OLAF) kan efter procedurerne i forordning
(Euratom, EF) nr. 2185/96 foretage kontrol og inspektion på stedet hos
økonomiske aktører, der direkte eller indirekte er berørt af finansieringen,
for at klarlægge, om der er begået svig, bestikkelse eller andre ulovlige
aktiviteter, der berører EU's finansielle interesser, i forbindelse med en
aftale om ydelse af tilskud, en afgørelse om ydelse af tilskud eller en
kontrakt om EU-finansiering.
3.           FORSLAGETS/INITIATIVETS ANSLÅEDE
FINANSIELLE VIRKNINGER 
3.1.        Berørt udgiftspost i
budgettet og udgiftsområde i den flerårige finansielle ramme 
·      Nye budgetposter, som der er søgt om: Ja
I samme rækkefølge som udgiftsområderne i den flerårige
finansielle ramme og budgetposterne.
 Udgifts­område i den flerårige finansielle ramme || Budgetpost || Udgiftens art || Bidrag 
 Nummer Udgiftsområde 1A – Konkurrenceevne for vækst og beskæftigelse || OB/IOB || fra EFTA-lande || fra kandidatlande || fra tredjelande || iht. artikel 18, stk. 1, litra aa), i finansforordningen 
 1A || 08.020734 (overordnet budgetpost: 08.020304) || OB || JA || JA || JA || JA 
3.2.        Anslåede virkninger for
udgifterne 
3.2.1.     Sammenfatning af de anslåede
virkninger for udgifterne 
I mio. EUR (tre decimaler)
 Udgiftsomr0åde i den flerårige finansielle ramme: || Antal || Betegnelse: 1A – Konkurrenceevne for vækst og beskæftigelse 
 Fællesforetagendet Clean Sky 2 ||   ||   || År 2014   || År 2015 || År 2016 || År 2017 || År 2018 || År 2019 || År 2020 || År 2021-2024 || I ALT 
 Afsnit 1: Personaleomkostninger || Forpligtelser || (1) || 0,702 || 0,991 || 1,011 || 1,032 || 2,140 || 2,183 || 10,587 || p.m || 18,646 
 Betalinger || (2) || 0,702 || 0,991 || 1,011 || 1,032 || 2,140 || 2,183 || 2,226 || 8,361 || 18,646 
 Afsnit 2: Infrastruktur- og driftsudgifter || Forpligtelser || (1a) || 1,136 || 1,106 || 1,149 || 2,016 || 2,444 || 2,566 || 10,937 || p.m || 21,354 
 Betalinger || (2a) || 1,136 || 1,106 || 1,149 || 2,016 || 2,444 || 2,566 || 2,566 || 8,370 || 21,354 
 Afsnit 3: Driftsudgifter || Forpligtelser || (3a) || 100,000 || 350,000 || 250,000 || 200,000 || 350,000 || 300,000 || 210,000 || p.m || 1 760,000 
 Betalinger || (3b) || 13,000 || 108,000 || 181,583 || 218,333 || 227,083 || 256,000 || 275,542 || 480,458 || 1 760,000 
 Bevillinger I ALT til fællesforetagendet Clean Sky 2 || Forpligtelser || =1+1a +3a || 101,838 || 352,097 || 252,160 || 203,048 || 354,584 || 304,749 || 231,524 || p.m || 1 800,000 
 Betalinger || =2+2a +3b || 14,838 || 110,097 || 183,743 || 221,381 || 231,667 || 260,749 || 280,335 || 497,189 || 1 800,000 
 Udgiftsområde i den flerårige finansielle ramme: || 1A || "Administration" 
   ||   ||   || År 2014 || År 2015 || År 2016 || År 2017 || År 2018 || År 2019 || År 2020 || År 2021 og derefter || I ALT 
 GD: RTD ||   || 
  Menneskelige ressourcer || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414 
  Andre administrationsudgifter || 0,0 || 0,0 || 0,0 || 0,0 || 0,0 || 0,0 || 0,0 || 0,0 || 0,0 
 TOTAL GD RTD ||   || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414 
 Bevillinger I ALT under UDGIFTSOMRÅDE 1A i den flerårige finansielle ramme || (Forpligtelser i alt = betalinger i alt) || 0,594 || 0,606 || 0,618 || 0,630 || 0,642 || 0,655 || 0,669 ||     p.m || 4,414 
I mio. EUR (tre decimaler)
   ||   ||   || År 2014   || År 2015 || År 2016 || År 2017 || År 2018 || År 2019 || År 2020 || År 2021 og derefter || I ALT 
 Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || 102,432 || 352,703 || 252,778 || 203,678 || 355,226 || 305,404 || 232,193 ||   || 1 804,414 
 Betalinger || 15,432 || 110,703 || 184,361 || 222,011 || 232,309 || 261,404 || 281,004 || 497,189 || 1 804,414 
3.2.2.     Anslåede virkninger for
fællesforetagendets bevillinger 
–     
¨  Forslaget/initiativet medfører ikke anvendelse af aktionsbevillinger 
–     
X  Forslaget/initiativet
medfører anvendelse af aktionsbevillinger som anført herunder:
Forpligtelsesbevillinger i mio. EUR (tre decimaler)
 Der angives mål og resultater   ò ||   ||   || År 2014 || År 2015 || År 2016 || År 2017 || År 2018 || År 2019 || År 2020 og derefter || I ALT 
 RESULTATER || 
 Type resultater[31]   || Resultaternes gnsntl. omkostninger || Antal || Omkostninger || Antal || Omkostninger || Antal || Omkostninger || Antal || Omkostninger || Antal || Omkostninger || Antal || Omkostninger || Antal || Omkostninger || Samlet antal || Samlede omkostninger || 
 Gennemføre det årlige Clean Sky-arbejdsprogram[32] ... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Tilskud || Underskrevne tilskudsaftaler || 3,432 || 7 || 100,00 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000       || 514 || 1 760,000 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 OMKOSTNINGER I ALT || 7 || 100 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000 || 514 || 1 760,000 
3.2.3.     Anslåede virkninger for
administrationsbevillingerne 
3.2.3.1.  Resumé for fællesforetagendet
Clean Sky 2
–     
X  Forslaget/initiativet
medfører ikke anvendelse af administrationsbevillinger 
–     
¨  Forslaget/initiativet medfører anvendelse af
administrationsbevillinger som anført herunder:
Antal ansatte (i FTE)[33]
   || År 2014[34]   || År 2015 || År 2016 || År 2017 || År 2018 || År 2019 || År 2020 || År 2021 || År 2022 || År 2023 || År 2024 
 Tjenestemænd (AD-medarbejdere) ||   ||   ||   ||   ||   ||   ||   ||   ||   ||   ||   
 Tjenestemænd (AST-medarbejdere) ||   ||   ||   ||   ||   ||   ||   ||   ||   ||   ||   
 Kontraktansatte || 6 || 6 || 6 || 6 || 6 || 6 || 6 || 5 || 4 || 3 || 2 
 Midlertidigt ansatte (AD) || 27 || 32 || 32 || 32 || 30 || 30 || 30 || 27 || 27 || 27 || 24 
 Midlertidigt ansatte (AST) || 4 || 4 || 4 || 4 || 4 || 4 || 4 || 4 || 3 || 2 || 2 
 Udstationerede nationale eksperter ||   ||   ||   ||   ||   ||   ||   ||   ||   ||   ||   
 I ALT || 37 || 42 || 42 || 42 || 40 || 40 || 40 || 36 || 34 || 32 || 28 
I mio. EUR (tre decimaler)
   || År 2014[35]   || År 2015 || År 2016 || År 2017 || År 2018 || År 2019 || År 2020 || År 2021 || År 2022 || År 2023 || År 2024 
 Tjenestemænd (AD-medarbejdere) ||   ||   ||   ||   ||   ||   ||   ||   ||   ||   ||   
 Tjenestemænd (AST-medarbejdere) ||   ||   ||   ||   ||   ||   ||   ||   ||   ||   ||   
 Kontraktansatte || 0,282[36] || 0,288 || 0,293 || 0,299 || 0,305 || 0,311 || 0,318 || 0,270 || 0,220 || 0,169 || 0,115 
 Midlertidigt ansatte (AD) || 2,916[37] || 3,525 || 3,596 || 3,66 || 3,507 || 3,577 || 3,648 || 3,350 || 3,417 || 3,485 || 3,160 
 Midlertidigt ansatte (AST) || 0,432 || 0,441 || 0,449 || 0,458 || 0,468 || 0,477 || 0,486 || 0,496 || 0,380 || 0,258 || 0,263 
 Udstationerede nationale eksperter ||   ||   ||   ||   ||   ||   ||   ||   ||   ||   ||   
 I ALT || 3,630 || 4,254 || 4,338 || 4,425 || 4,280 || 4,366 || 4,453 || 4,116 || 4,016 || 3,912 || 3,538 
3.2.3.2.  Anslået behov for menneskelige
ressourcer i det overordnede generaldirektorat
–     
¨  Forslaget/initiativet medfører ikke anvendelse af menneskelige
ressourcer 
–     
X  Forslaget/initiativet
medfører anvendelse af menneskelige ressourcer som anført herunder:
Skøn udtrykt i tal
   || År 2014 || År 2015 || År 2016 || År 2017 || År 2018 || År 2019 || År 2020* 
 ||  Stillinger i stillingsfortegnelsen (tjenestemænd og midlertidigt ansatte) 
 XX 01 01 01 (i hovedsædet og i Kommissionens repræsentationskontorer) ||   ||   ||   ||   ||   ||   ||   
 XX 01 01 02 (i delegationer) ||   ||   ||   ||   ||   ||   ||   
 XX 01 05 01 (indirekte forskning) || 4 || 4 || 4 || 4 || 4 || 4 || 4 
 10 01 05 01 (direkte forskning) ||   ||   ||   ||   ||   ||   ||   
   ||   ||   ||   ||   ||   ||   ||   
 || *Antallet af medarbejdere efter 2020 fastlægges på et senere tidspunkt.    Eksternt personale (i fuldtidsækvivalenter – FTE):[38] 
 XX 01 02 01 (KA, UNE, V under den samlede bevillingsramme) ||   ||   ||   ||   ||   ||   ||   
 XX 01 02 02 (KA, LA, UNE, V og UED i delegationerne) ||   ||   ||   ||   ||   ||   ||   
 XX 01 04 yy[39]   || – i hovedsædet[40] ||   ||   ||   ||   ||   ||   ||   
 – i delegationerne   ||   ||   ||   ||   ||   ||   ||   
 XX 01 05 02 (KA, UNE, V – indirekte forskning) || 1 || 1 || 1 || 1 || 1 || 1 || 1 
 10 01 05 02 (KA, UNE, V – direkte forskning) ||   ||   ||   ||   ||   ||   ||   
 Andre budgetposter (skal angives) ||   ||   ||   ||   ||   ||   ||   
 I ALT || 5 || 5 || 5 || 5 || 5 || 5 || 5 
08 angiver det
berørte politikområde eller budgetafsnit.
Personalebehovet vil
blive dækket ved hjælp af det personale, som GD'et allerede har afsat til
aktionen, og/eller interne rokader i GD'et, eventuelt suppleret med yderligere
bevillinger, som tildeles det ansvarlige GD i forbindelse med den årlige
tildelingsprocedure under hensyntagen til de budgetmæssige begrænsninger.
Opgavebeskrivelse:
 Midlertidigt ansatte || teknisk opfølgning på fremskridt med FTI-operationerne kontakt til gruppen af repræsentanter for nationalstaterne, ACARE og transportprogramudvalget observation af indkaldelser af forslag, indkaldelser af bud og optagelse af nye medlemmer fastlæggelse af Kommissionens position i bestyrelsen (stemme-/vetoret) deltagelse på møder, repræsentation af Kommissionen på bestyrelsesplan tilrettelæggelse af midtvejsevaluering og endelig evaluering kontrol/revision på stedet rapportere om FTI's fremskridt 
 Eksternt personale || ·         Administrativ støtte og rådgivning til tjenestemænd 
Beskrivelsen af, hvordan udgifterne til fuldtidsækvivalenterne
er beregnet, bør medtages i afsnit 3 i bilaget. 
Anslået behov for menneskelige ressourcer i
fællesforetagendet Clean Sky 2[41]
–     
¨  Forslaget/initiativet medfører ikke anvendelse af menneskelige
ressourcer 
–     
X  Forslaget/initiativet
medfører anvendelse af menneskelige ressourcer som anført herunder: 
a.       Anslået behov for menneskelige
ressourcer, der skal finansieres af bevillinger under den flerårige finansielle
ramme for 2014-2020
Overslag angives i hele tal (eller højst med
én decimal)
   || År 2014[42] || År 2015 || År 2016 || År 2017 || År 2018 || År 2019 || År 2020 og derefter 
  Stillinger i stillingsfortegnelsen (midlertidigt ansatte) 
   ||   ||   ||   ||   ||   ||   ||   
 Fællesforetagendet Clean Sky 2 (OPP-organ) ||   ||   ||   ||   ||   ||   ||   
 Midlertidigt ansatte (AD)   || 10 || 15 || 15 || 15 || 30 || 30 || 30 
 Midlertidigt ansatte (AST) || 3 || 3 || 3 || 3 || 4 || 4 || 4 
 I alt || 13 || 18 || 18 || 18 || 34 || 34 || 34 
 * Svarende til det gennemsnitlige antal medarbejdere pr. år    Eksternt personale (i fuldtidsækvivalenter – FTE):[43]   
 Fællesforetagendet Clean Sky 2 (OPP-organ) ||   ||   ||   ||   ||   ||   ||   
 KA GF IV || 0 || 0 || 0 || 0 || 3 || 3 || 3 
 KA GF III || 0 || 0 || 0 || 0 || 3 || 3 || 3 
 KA GF II || 0 || 0 || 0 || 0 || 0 || 0 || 0 
 KA GF I || 0 || 0 || 0 || 0 || 0 || 0 || 0 
 KA i alt || 0 || 0 || 0 || 0 || 6 || 6 || 6 
 I ALT || 13 || 18 || 18 || 18 || 40 || 40 || 40 
Opgavebeskrivelse:
 Midlertidigt ansatte || De opgaver, der skal udføres, skitseres i stillingsbeskrivelsen i den flerårige plan for personalepolitikken hos fællesforetagendet Clean Sky 2 (seneste version: 2013-2015) 
 Eksternt personale || ·         Støtte og bistand (administrativ, finansiel, teknisk) til de midlertidigt ansatte. 
Beskrivelsen af, hvordan udgifterne til
fuldtidsækvivalenterne er beregnet, bør medtages i afsnit 3 i bilaget. 
b.      Menneskelige ressourcer, der skal
finansieres af bevillinger under den flerårige finansielle ramme for 2007-2013[44] 
Skøn udtrykt i tal
   || År 2014 || År 2015 || År 2016 || År 2017 || 
 ||  Stillinger i stillingsfortegnelsen (tjenestemænd og midlertidigt ansatte) 
   ||   ||   ||   ||   || 
 Fællesforetagendet Clean Sky 2 (OPP-organ) ||   ||   ||   ||   || 
 Midlertidigt ansatte (AD) || 17 || 17 || 17 || 17 || 
 Midlertidigt ansatte (AST) || 1 || 1 || 1 || 1 || 
 ||  Eksternt personale (i fuldtidsækvivalenter – FTE):[45]   
 Fællesforetagendet Clean Sky 2 (OPP-organ) ||   ||   ||   ||   || 
 TA ||   ||   ||   ||   || 
 KA || 6 || 6 || 6 || 6 || 
 UNE ||   ||   ||   ||   || 
 V ||   ||   ||   ||   || 
 I ALT || 24 || 24 || 24 || 24 || 
c.       Bidrag til driftsomkostningerne til
udfasning af OPP-organet under den flerårige finansielle ramme 2007-2013
(i EUR)
   || År 2014 || År 2015 || År 2016 || År 2017 || I alt[46] 
 Kontante bidrag fra EU || 2 408 093 || 2 408 093 || 3 373 054 || 3 373 054 || 11 562 294 
 Kontante bidrag fra tredjeparter || 2 408 093 || 2 408 093 || 3 373 054 || 3 373 054 || 11 562 294 
 I ALT || 4 816 186 || 4 816 186 || 6 746 108 || 6 746 108 || 23 124 588 
3.2.4.     Forenelighed med indeværende
flerårige finansielle ramme 
–     
X  Forslaget/initiativet
er foreneligt med indeværende flerårige finansielle ramme
–     
¨  Forslaget/initiativet kræver omlægning af det relevante udgiftsområde
i den flerårige finansielle ramme
Der redegøres for omlægningen med angivelse af de
berørte budgetposter og beløbenes størrelse.
Ikke
relevant
–     
¨  Forslaget/initiativet kræver, at fleksibilitetsinstrumentet anvendes,
eller at den flerårige finansielle ramme revideres[47].
Der redegøres for behovet med angivelse af de berørte
udgiftsområder og budgetposter og beløbenes størrelse.
Ikke
relevant
3.2.5.     Tredjeparts bidrag til
finansieringen 
–     
Forslaget/initiativet indeholder ikke bestemmelser
om samfinansiering med tredjepart. 
–     
X Forslaget/initiativet indeholder bestemmelser om
samfinansiering, jf. følgende overslag:
Bevillinger i mio. EUR (tre decimaler)
   || År 2014 || År 2015 || År 2016 || År 2017 || År 2018 || År 2019 || År 2020+ || I alt 
 Private medlemmer af Clean Sky – bidrag i kontanter til administrationsomkostningerne || 1,838 || 2,097 || 2,160 || 3,048 || 4,584 || 4,749 || 21,524 || 40,000 
 Private medlemmer af Clean Sky – bidrag i kontanter til administrationsomkostningerne* || 0 || 0 || 0 || 0 || 0 || 0 || 0 || 0 
 Samfinansierede bevillinger I ALT || 1,838 || 2,097 || 2,160 || 3,048 || 4,584 || 4,749 || 21,524 || 40,000 

Det samlede bidrag fra andre medlemmer end EU er fastlagt i artikel 4 i Rådets
forordning om fællesforetagendet Clean Sky 2.
3.3.        Anslåede virkninger for
indtægterne 
–     
X  Forslaget/initiativet
har ingen finansielle virkninger for indtægterne
–     
¨  Forslaget/initiativet har følgende finansielle virkninger:
–                   
¨         for egne indtægter 
–                   
¨         for diverse indtægter 
I mio. EUR (tre decimaler)
 Indtægtspost på budgettet || Bevillinger til rådighed i indeværende regnskabsår || Forslagets/initiativets virkninger[48]   
 År N || År N+1 || År N+2 || År N+3 || Indsæt så mange kolonner som nødvendigt for at vise varigheden af virkningerne (jf. punkt 1.6) 
 Artikel …………. ||   ||   ||   ||   ||   ||   ||   ||   
For
diverse indtægter, der er formålsbestemte, angives det, hvilke(n) af budgettets
udgiftsposter der påvirkes.
Det
oplyses, hvilken metode der er benyttet til at beregne virkningen for
indtægterne. 
[1]               Dette beløb er vejledende og vil afhænge af det endelige
beløb, der afsættes til GD Forskning og Innovation under den nævnte udfordring.

[2]               EUT … [udtalelse fra Europa-Parlamentet].
[3]               EUT … [udtalelse fra Det Europæiske Økonomiske og
Sociale Udvalg].
[4]               EUT L 412 af 30.12.2006, s. 1.
[5]               EUT L 400 af 30.12.2006, s.86.
[6]               KOM (2010) 2020 endelig.
[7]               EUT … [FP H2020]
[8]               EUT … [SP H2020].
[9]               EUT L 30 af 4.2.2008, s. 1-20.
[10]             SEK(2011) 1072 endelig.
[11]             http://www.cleansky.eu/sites/default/files/news/csjuconsultationreview_final.pdf
[12]             EUT L 298 af 26.10.2012, s.1.
[13]             EUT … [FP H2020]
[14]             EUT L 362 af 31.12.2012, s.1.
[15]             EUT L 298 af 26.10.12, s. 1.
[16]             EFT 56 af 4.3.1968, s. 1.
[17]             EFT L 136 af 31.05.1999, s. 1.
[18]             EFT L 292 af 15.11.1996, s. 2-5.
[19]             EFT L 136 af 31.05.1999, s. 15.
[20]             EUT L 145 af 31.05.2001, s. 43.
[21]             EUT L 264 af 25.9.2006, s. 13-19.
[22]             EUT L 64 af 2.3.2007, s. 1. 
[23]             Denne liste er baseret på bilag II til forordning (EF) nr.
71/2008 og opdateret på baggrund af de nuværende aftaler om støtte, som
fællesforetagendet Clean Sky har underskrevet.
[24]             Tidligere Stork Aerospace.
[25]             Tidligere Volvo Aero Norge AS.
[26]             Tidligere Volvo Aero Corporation. 
[27]             Tidligere UMECO Structural Materials (DERBY) Limited;
tidligere Advanced Composites Group (ACG).
[28]             ABM: Activity-Based Management (aktivitetsbaseret
forvaltning) – ABB: Activity-Based Budgeting (aktivitetsbaseret budgetlægning).
[29]             Jf. artikel 54, stk. 2, litra a) eller b), i
finansforordningen.
[30]             Forklaringer vedrørende forvaltningsmetoder og
henvisninger til finansforordningen findes på webstedet BudgWeb:
http://www.cc.cec/budg/man/budgmanag/budgmanag_en.html
[31]             Resultater er de produkter og tjenesteydelser, der
skal leveres (f.eks. antal finansierede studenterudvekslinger, antal km bygget
vej osv.).
[32]             Som beskrevet i del 1.4.2., "Specifikke mål
…"
[33]             I tilfælde af EU-OPP-organer i henhold til artikel 209 i
finansforordningen medtages denne tabel til orientering.
[34]             År n er det år, hvor gennemførelsen af forslaget/initiativet
begynder.
[35]             År n er det år, hvor gennemførelsen af
forslaget/initiativet begynder.
[36]             Brug af standardomkostninger: 47 000 EUR årligt + 2 %
gennemsnitlig årlig stigning.
[37]             Brug af standardomkostninger: 108 000 EUR årligt + 2
% gennemsnitlig årlig stigning.
[38]             KA = kontraktansatte, LA = lokalt ansatte, UNE =
udstationerede nationale eksperter, V = vikarer. 
[39]             Delloft for eksternt personale under aktionsbevillingerne
(tidligere BA-poster).
[40]             Angår især strukturfondene, Den Europæiske Landbrugsfond
for Udvikling af Landdistrikterne (ELFUL) og Den Europæiske Fiskerifond (EFF).
[41]             I tilfælde af EU-OPP-organer i henhold til artikel 209 i
finansforordningen medtages denne tabel til orientering.
[42]             Fra 2014 til 2017 aflønnes personale ved brug af bevillinger
under FP7 på basis af forordning (EF) nr. 71/2008. 
[43]             KA = kontraktansatte, LA = lokalt ansatte, UNE =
udstationerede nationale eksperter, V = vikarer. 
[44]             I tilfælde af EU-OPP-organer i henhold til artikel 209 i
finansforordningen medtages denne tabel til orientering.
[45]             KA = kontraktansatte, LA = lokalt ansatte, UNE =
udstationerede nationale eksperter, V = vikarer. 
[46]             Det samlede beløb for EU's kontante bidrag bør svare til
det beløb, der blev afsat på forhånd i 2013-budgettet til gennemførelse af
organets aktiviteter i 2007-2013.
[47]             Jf. punkt 19 og 24 i den interinstitutionelle aftale.
[48]             Med hensyn til EU's traditionelle egne indtægter (told og
sukkerafgifter) opgives beløbene netto, dvs. bruttobeløbene, hvorfra
opkrævningsomkostningerne på 25 % er fratrukket.